Κοινωνικό Τιμολόγιο και από την ΕΥΑΘ - Ειδήσεις - Michanikos.gr\nBy Engineer • December 30, 2013\nΣτην καθιέρωση κοινωνικού οικιακού τιμολογίου που προβλέπει έκπτωση 50% προχωρά η ΕΥΑΘ Α.Ε. από την 1η Ιανουαρίου 2014, με σκοπό την προστασία των ευπαθών ομάδων και ειδικότερα τριτέκνων, υπερηλίκων, ατόμων με χαμηλό εισόδημα ή μακροχρόνια ανέργων, σύμφωνα με σχετική ανακοίνωση.\n• οικογένειες με τρία προστατευόμενα παιδιά και οικογενειακό φορολογητέο εισόδημα μικρότερο ή ίσο των 17.000 ευρώ ετησίως.\n• υπερήλικες άνω των 75 ετών που ζουν μόνοι (δε φιλοξενούνται), με φορολογητέο εισόδημα μικρότερο ή ίσο των 8.000 ευρώ ετησίως και κατανάλωση που δεν υπερβαίνει 30 κ.μ. ανά τετράμηνο.\n• μακροχρόνια ανέργους ή άτομα χαμηλού εισοδήματος με φορολογητέο εισόδημα μικρότερο ή ίσο των 8.000 ευρώ ετησίως προσαυξανόμενο κατά 3.000 ευρώ για καθένα από τα δύο πρώτα προστατευόμενα τέκνα.\nΑπατεωνιές (περίπου). Το εισόδημα που αναφέρεται είναι το τεκμαρτό εισόδημα. 8000 € τεκμαρτό εισόδημα και πάνω από τρία παιδιά έχουν μόνο οι γύφτοι στα τσαντήρια.\nΈτσι και με το επίδομα τέκνων.\nEdited December 30, 2013 by Julius Caesar\nΕγώ αμέσως σκέφτηκα την γιαγιά μου που είναι χαμηλσυνταξιούχα του ΙΚΑ και μου είπε ότι τι εκκαθαριστικό της είναι 8.150... Τυχαίο δεν νομίζω?\nΝέο σχέδιο νόμου της ΕΕ για καλύτερο νερό βρύσης και λιγότερα μικροπλαστικά\nΟ νέος νόμος θα περιορίζει τα ανώτατα όρια συγκεκριμένων ρύπων για το πόσιμο νερό, όπως ο μόλυβδος(πρόκειται να μειωθεί στο μισό) και βλαβερά βακτήρια, ενώ περιορίζει τα ανώτατα όρια για ορισμένους ενδοκρινικούς διαταράκτες. Παράλληλα, καθιερώνει την παρακολούθηση των επιπέδων μικροπλαστικών, η αύξηση των οποίων προκαλεί ανησυχία.\nΓράφημα: Οδηγία για το πόσιμο νερό (στα αγγλικά) http://www.europarl.europa.eu/news/en/headlines/society/20181011STO15887/drinking-water-in-the-eu-better-quality-and-access Ιστοσελίδα του εισηγητή Michel Dantin (ΕΛΚ, Γαλλία) http://www.europarl.europa.eu/meps/el/97296/MICHEL_DANTIN_home.html Φάκελος διαδικασίας http://www.europarl.europa.eu/oeil/popups/ficheprocedure.do?reference=2017/0332(COD)&l=EN Ενημερωτικό σημείωμα για την αναθεώρηση της οδηγίας για το πόσιμο νερό (στα αγγλικά, Οκτώβριος 2018) http://www.europarl.europa.eu/RegData/etudes/BRIE/2018/625179/EPRS_BRI(2018)625179_EN.pdf Δελτίο Τύπου της Επιτροπής (01/02/2018) http://europa.eu/rapid/press-release_IP-18-429_el.htm Δεξαμενή σκέψης του ΕΚ: Αναθεώρηση της οδηγίας για το πόσιμο νερό (17/10/2018) http://www.europarl.europa.eu/thinktank/en/document.html?reference=EPRS_ATA(2018)628279 Νομοθετική διαδικασία : Αναθεώρηση της οδηγίας για το πόσιμο νερό (Σεπτέμβριος 2018 στα αγγλικά) https://epthinktank.eu/2018/09/12/revision-of-the-drinking-water-directive-eu-legislation-in-progress/\nΠερίπου 347.853 κυβικά μέτρα νερού κατάφεραν να εξοικονομήσουν το 2017 Ισπανοί αγρότες σε μία έκταση 34.340 στρεμμάτων. Για να το πετύχουν αυτό, χρησιμοποίησαν το έξυπνο και φιλικό προς το περιβάλλον εργαλείο για εξοικονόμηση νερού, “ACUAS”. Το εργαλείο, το οποίο δημιουργήθηκε από τη μη κερδοσκοπική περιβαλλοντική οργάνωση WWF, είχε ως στόχο να βοηθήσει τους αγρότες να μην ξεπεράσουν το όριο άρδευσης που είχαν. Υπήρχε, λοιπόν, η ανάγκη ποιοτικής παραγωγής των προϊόντων σε συνδυασμό με τη συγκεκριμένη ποσότητα νερού που έπρεπε να καταναλωθεί.\nΤο ευφυές εργαλείο, λοιπόν, λαμβάνει δεδομένα για τις ανάγκες των καλλιεργειών με βάση την ποιότητα του εδάφους, δίνοντας στους αγρότες στοιχεία για την ακριβή ποσότητα του νερού που χρειάζεται η καλλιέργεια.\nΗ WWF τονίζει πως η δημιουργία ενός τέτοιου εργαλείου εντάσσεται στην κατεύθυνση που ακολουθεί η ίδια για βιώσιμη παραγωγή σε συνδυασμό με περιβαλλοντική προστασία. Είναι χαρακτηριστικό πως το εργαλείο χρησιμοποιήθηκε για τέσσερα συνεχόμενα χρόνια (2013-2017), δίνοντας κάθε φορά την ευκαιρία στους αγρότες να βρίσκονται μέσα στα επιτρεπόμενα όρια χρήσης αρδευτικού νερού.


France U18 ζωντανά αποτελέσματα, πρόγραμμα και σκορ - Χόκεϊ επί πάγου - SofaScore\nFrance U18 ζωντανά αποτελέσματα, πρόγραμμα και σκορ - Χόκεϊ επί πάγου\nΔεν υπάρχουν πρόσφατα γεγονότα για την ομαδα Γαλλία U18\nΣχετικά με France U18\nFrance U18 ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμά και αποτελέσματα για όλες χόκεϊ επί πάγου τις διοργανώσεις που France U18 συμμετέχει. Ακόμη περιμένουμε France U18 για αντίπαλο στο επόμενο παιχνίδι. Θα το δείτε μόλις υπάρξει επίσημη ανακοίνωση.\nΌταν ο αγώνας ξεκινά, θα μπορείτε να ακολουθείτε France U18 ζωντανά αποτελέσματα, εκσυγχρονιζόμενο πόντο-πόντο. Τα στατιστικά ανεβάζονται στο τέλος του αγώνα. France U18 το προηγούμενο παιχνίδι ήταν ενάντια Switzerland U18 στο U18 World Championship, Relegation Round το οποίο έληξε με σκόρ 0 - 6 (Switzerland U18 κέρδισε τον αγώνα). France U18 Η καρτέλα των στοιχείων δείχνει τους τελευταίους 100 αγώνες χόκεϊ επί πάγου Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας France U18 που θα λάβουν χώρα μελλοντικά.\nFrance U18 επίδοση & και γραφήματα κατάστασης στο SofaScore Χόκεϊ επί πάγου ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του France U18 όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέρειες του αγώνα σας προσφέρουμε σύνδεσμο για να παρακολουθήσετε France U18 ζωντανή μετάδοση, Χορηγούμενο από την bet365. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore χόκεϊ επί πάγου ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους France U18 live score τους αγώνες ζωντανά στο κινητό σας!


actupathens: Η άνοδος του αντικαπιταλισμού / Jeremy Rifkin, Τα Νέα, 22/03/2014\nΗ άνοδος του αντικαπιταλισμού / Jeremy Rifkin, Τα Νέα, 22/03/2014\nΑρχίζουμε να είμαστε μάρτυρες ενός παραδόξου στην καρδιά του καπιταλισμού, που τον οδήγησε σε επιτυχία αλλά τώρα απειλεί το μέλλον του:\nΗ ισχύς των ανταγωνιστικών αγορών μειώνει τα κόστη τόσο πολύ, που πλέον πολλά αγαθά και υπηρεσίες προσφέρονται σχεδόν δωρεάν, χωρίς περιορισμό και χωρίς να υπόκεινται στις δυνάμεις της αγοράς.\nΜπορεί οι οικονομολόγοι να τάσσονταν πάντα υπέρ της μείωσης του οριακού κόστους, αλλά ποτέ δεν περίμεναν ότι μια τεχνολογική επανάσταση μπορεί να οδηγήσει τα κόστη αυτά κοντά στο μηδέν.\nΗ πρώτη ένδειξη του παραδόξου αυτού παρουσιάστηκε το 1999, όταν το Napster, η μουσική υπηρεσία, δημιούργησε δίκτυο που επέτρεπε σε εκατομμύρια ανθρώπους να μοιράζονται μεταξύ τους μουσική χωρίς να πληρώνουν τους καλλιτέχνες ή τους παραγωγούς.\nΑυτό προκάλεσε τεράστια προβλήματα στη μουσική βιομηχανία.\nΑνάλογα φαινόμενα έπληξαν τον κλάδο της έκδοσης βιβλίων και εφημερίδων.\nΟι καταναλωτές άρχισαν να μοιράζονται μεταξύ τους τις δικές τους πληροφορίες μέσω βίντεο, ήχου και γραπτών κειμένων παρακάμπτοντας τις παραδοσιακές αγορές.\nΑν και το σταθερό κόστος στην αιολική και ηλιακή ενέργεια είναι κάπως υψηλό, το κόστος παραγωγής κάθε μονάδας ενέργειας είναι χαμηλό.\nΤο φαινόμενο αυτό αρχίζει να καταγράφεται ακόμη και στη βιομηχανία. Χιλιάδες χομπίστες κατασκευάζουν ήδη τα δικά τους προϊόντα χρησιμοποιώντας τρισδιάστατους εκτυπωτές, δωρεάν λογισμικό και ανακυκλωμένο πλαστικό ως υλικό με σχεδόν μηδενικό κόστος.\nΠολλοί αναλυτές αναγνωρίζουν πλέον το φαινόμενο και την πραγματικότητα του σχεδόν μηδενικού οριακού κόστους που καταγράφεται στην οικονομία, αλλά εκτιμούν ότι όταν αρκετοί καταναλωτές χρησιμοποιούν δωρεάν υπηρεσίες και προϊόντα, τότε αρκετοί από αυτούς θα αποφασίσουν να ζητήσουν πιο ειδικά προϊόντα και πιο εξειδικευμένες υπηρεσίες, ώστε οι εταιρείες που τα προσφέρουν θα εξακολουθούν να έχουν υψηλά κέρδη και ο καπιταλισμός θα συνεχίσει να ευημερεί.\nΟμως ο αριθμός των ατόμων που εμφανίζονται διατεθειμένοι να πληρώσουν παραπάνω για τέτοια αγαθά φαίνεται ότι είναι περιορισμένος.\nΤώρα το φαινόμενο ετοιμάζεται να πλήξει ολόκληρη την οικονομία.\nΗ ανάπτυξη πολύ μεγάλων υποδομών της νέας τεχνολογίας είναι στα σκαριά - το Διαδίκτυο των Πραγμάτων - που έχει το δυναμικό να οδηγήσει στο μηδέν το οριακό κόστος μέσα στις επόμενες δύο δεκαετίες.\nΗ νέα αυτή τεχνολογία αρχίζει να συνδέει όλους και τα πάντα. Σήμερα έχουν τοποθετηθεί περισσότεροι από 11 δισ. αισθητήρες σε φυσικούς πόρους, γραμμές παραγωγής, την παραγωγή ηλεκτρισμού, τα αποθηκευτικά δίκτυα, σε σπίτια, γραφεία, αυτοκίνητα, παρέχοντας δεδομένα στο Διαδίκτυο των Πραγμάτων. Υπολογίζεται ότι μέχρι το 2020 θα έχουν συνδεθεί με το Διαδίκτυο αυτό 50 δισ. αισθητήρες.\nΟι άνθρωποι μπορούν να συνδεθούν στο Δίκτυο και να χρησιμοποιήσουν μεγάλο αριθμό δεδομένων, αναλύσεις και αλγορίθμους ώστε να μπορέσουν να μειώσουν το οριακό κόστος για προϊόντα και υπηρεσίες σε σχεδόν μηδενικά επίπεδα, όπως σήμερα κάνουν με την πληροφορία.\nΓια παράδειγμα, 37 εκατ. κτίρια στις ΗΠΑ έχουν εξοπλιστεί με αισθητήρες συνδεδεμένους με το Διαδίκτυο των Πραγμάτων λαμβάνοντας πληροφορίες σε πραγματικό χρόνο για τη χρήση και τις τιμές του ηλεκτρικού ρεύματος που παρέχεται από το δίκτυο.\nΑυτό στο τέλος θα επιτρέψει στα νοικοκυριά και τις επιχειρήσεις που παράγουν και αποθηκεύουν ηλεκτρισμό από ηλιακή και αιολική ενέργεια να προγραμματίσουν λογισμικό που θα τους επιτρέψει να αποσυνδέονται από το κανονικό δίκτυο παροχής ηλεκτρικού ρεύματος όταν οι τιμές είναι υψηλές. Θα έχουν ρεύμα από τη δική τους παραγωγή και θα μοιράζονται το πλεόνασμά τους με τους γείτονες με σχεδόν μηδενικό οριακό κόστος.\nΗ Cisco προβλέπει ότι έως το 2022 το κέρδος στην παραγωγικότητα του ιδιωτικού τομέα από το Διαδίκτυο των Πραγμάτων θα ξεπεράσει τα 14 τρισ. δολ.\nΜελέτη της Τζένεραλ Ελέκτρικ προβλέπει ότι η πρόοδος στην παραγωγικότητα από το Διαδίκτυο των Πραγμάτων μπορεί να επηρεάσει τη μισή παγκόσμια οικονομία έως το 2025.\nΤο ερώτημα που τίθεται τώρα είναι: πώς αυτή η οικονομία του μέλλοντος θα λειτουργεί όταν εκατομμύρια άνθρωποι θα μπορούν να κατασκευάζουν και να μοιράζονται αγαθά και υπηρεσίες που θα είναι σχεδόν δωρεάν;\nΗ απάντηση βρίσκεται στην κοινωνία που αποτελείται από μη κερδοσκοπικές οργανώσεις, οι οποίες παρακολουθούν όσα κάνουμε και μοιραζόμαστε ως κοινότητα.\nΚατασκευάζουμε ένα Διαδίκτυο Πραγμάτων που προωθεί τη συνεργασία, την παγκόσμια πρόσβαση και την εισαγωγή μιας οικονομίας του διαμοιρασμού.\nΗ συνεργατική, αντί για την καπιταλιστική, προσέγγιση αφορά την κοινή πρόσβαση παρά την ιδιωτική ιδιοκτησία.\nΠαρά τη μεγάλη αυτή ανάπτυξη, πολλοί οικονομολόγοι λένε ότι ο μη κερδοσκοπικός τομέας της οικονομίας δεν είναι αυτάρκης οικονομική δύναμη, αλλά ένα παράσιτο που βασίζεται σε κυβερνητικές παροχές και την ιδιωτική φιλανθρωπία.\nΜπορεί όμως να συμβαίνει το αντίθετο.\nΠρόσφατη μελέτη αποκάλυψε ότι περίπου το 50% του συνόλου των εσόδων των μη κερδοσκοπικών κλάδων της οικονομίας σε 34 χώρες προέρχεται από αμοιβές, ενώ η κρατική στήριξη αναλογεί στο 36% των εσόδων και η ιδιωτική φιλανθρωπία στο 14%.\nΟσο για το καπιταλιστικό σύστημα, είναι πιθανό να μείνει μαζί μας και στο μακρινό μέλλον, αν και μάλλον θα έχει έναν πιο εξορθολογισμένο ρόλο, εξυπηρετώντας κυρίως υπηρεσίες δικτύου και λύσεων.\nΜπαίνουμε ωστόσο σε έναν κόσμο που βρίσκεται σε σημαντικό βαθμό πέρα από τις αγορές, όπου μαθαίνουμε πώς να ζούμε μαζί σε μια παγκόσμια κοινωνία που γίνεται όλο και πιο αλληλοεξαρτώμενη και συνεργατική.


ΥΠΟΙΚ: «Έχουμε πολιτική ευθύνη οι Υπουργοί να μεταρρυθμίσουμε τα ίδια μας τα Υπουργεία εκεί που χρειάζεται» | ΔΙΚΑΙΟΣΥΝΗ\nΔιαβάστε την ομιλία του Υπουργού Οικονομικών, κ. Κωνσταντίνου Πετρίδη στην παρουσίαση του βιβλίου «Η Δημόσια διοίκηση μετά την Κρίση».\nΤί είναι η Δημόσια Υπηρεσία;\nΟ μεγαλύτερος οργανισμός στην χώρα και στην κάθε χώρα. Ένας οργανισμός που επηρεάζει την καθημερινότητα όλων μας. Τις συναλλαγές μας, την πληρωμή των φόρων, καθορίζει ακόμη και το πού ή το πως θα ζήσουμε, το περιβάλλον κλπ.\nΚατ’ επέκταση είναι ένας οργανισμός που πρέπει να λειτουργεί αποτελεσματικά και να εφαρμόζει ορθά τις πολιτικές οι οποίες καθορίζονται από την Κυβέρνηση και τη Βουλή.\nΠρώτα θέλω να κάνω μια αναφορά για το εύρος του ρόλου της δημόσιας υπηρεσίας.\nΣτις πιο «φιλελεύθερες» χώρες ο ρόλος είναι πιο περιορισμένος. Σε χώρες με πιο φιλελεύθερη παράδοση στο δημόσιο διάλογο επικρατεί πάντα η συζήτηση περί της γραμμής που θα διαχωρίζει τις ατομικές ελευθερίες, και κατ’ επέκταση την ατομική ευθύνη, (με το κράτος να επικεντρώνεται σε ένα πιο επιτελικό ρόλο) από τον πιο πατερναλιστικό ρόλο του προστάτη που έχει το κράτος σε χώρες με πιο κρατιστική παράδοση όπως οι χώρες της ηπειρωτικής Ευρώπης ή της Νότιας Ευρώπης, όπου το κράτος είναι συνήθως και ο παροχέας των πλείστων υπηρεσιών.\nΥπάρχουν διάφορες προσεγγίσεις, αλλά εμπειρικά δεν υπάρχει αμφιβολία ότι όσο μεγαλύτερο είναι το κράτος (ειδικά ως παροχέας υπηρεσιών), τόσο μεγαλύτερη είναι και η αναποτελεσματικότητα.\nΕίναι για αυτό που ακολουθήθηκαν στις πλείστες ευρωπαϊκές χώρες, ως μέρος μεταρρυθμίσεων, πολιτικές που αφορούσαν από ιδιωτικοποιήσεις μέχρι outsourcing υπηρεσιών στον ιδιωτικό τομέα έστω και αν αυτές χρηματοδοτούνταν από τον κρατικό προϋπολογισμό.\nΑξίζει να σημειωθεί ότι η αποτελεσματικότητα δεν εξαρτάται κατά κύριο σε αυτό που μετρούμε ως μέγεθος του κράτους ως ύψος δαπανών ή φορολογίας (αν και εκεί υπάρχει μια σχέση περισσότερο μακροοικονομικής πτυχής), αλλά κατά κύριο λόγο ως παροχέας υπηρεσιών. Υπάρχει και το παράδειγμα κάποιων σκανδιναβικών χωρών (π.χ Σουηδία) όπου ο ρυθμιστικός ρόλος του κράτους είναι πολύ μειωμένος στην οικονομία αλλά και ως παροχέας υπηρεσιών (ακόμη και σχολεία – voucher system), αλλά η φορολογική του επιβάρυνση πολύ σημαντική, ούτως ώστε να υπάρχει ευχέρεια άσκησης ουσιαστικής κοινωνικής πολιτικής (η οποία και αυτή αποτυγχάνει και μεταρρυθμίζεται).\nΆρα μεγάλο μέρος της αποτελεσματικότητας της δημόσιας υπηρεσίας καθορίζεται και από την εν γένει φιλοσοφία που ακολουθείται σε κάθε χώρα όσον αφορά τις σχέσεις κράτους – πολίτη.\nΣε αυτό το πλαίσιο η Κύπρος είναι μια παράξενη θα έλεγα περίπτωση. Παρά το γεγονός ότι η παρέμβαση του κράτους από πλευράς φορολογίας και δαπανών παραμένει χαμηλότερη σε σχέση με άλλες χώρες, κάτι που ευνοεί ιδιαίτερα το επιχειρηματικό περιβάλλον αλλά και το διαθέσιμο εισόδημα των πολιτών, εν τούτοις, ο ρυθμιστικός ρόλος του κράτους ειδικά τις τελευταίες δεκαετίες αυξάνεται ραγδαία με σωρεία νομοθετημάτων, σχεδόν για τα πάντα. Σημαντικός παραμένει και ο ρόλος του ως παροχέα υπηρεσιών, παρά το ότι έγιναν κάποια βήματα προς την κατεύθυνση της ιδιωτικής πρωτοβουλίας. (κράτος αρτοποιός, κυπριακές αερογραμμές, λιμάνι κλπ).\nΟ ενισχυμένος ρόλος του κράτους, προϋποθέτει φυσικά και αυξημένη ικανότητα για την ίδια τη δημόσια υπηρεσία να ανταπεξέλθει με επάρκεια στον ολοένα αυξανόμενο ρόλο τον οποίο της εκχωρεί η πολιτεία. Αυτό δεν είναι πάντα εύκολο.\nΘα αναφερθώ επιγραμματικά στα κύρια κατά την άποψη μου θέματα που επηρεάζουν την αποτελεσματικότητα της δημόσιας υπηρεσίας, την ευχέρεια της να ελιχθεί και να προσαρμοστεί στις μεταλλασσόμενες συνθήκες, για τα οποία τις περισσότερες φορές δεν φταίει η ίδια η δημόσια υπηρεσία.\nΤο Σύνταγμα μας δημιουργήθηκε υπό άλλες συνθήκες, αυτές του 1960. Είναι από τα λίγα Συντάγματα στον κόσμο το οποίο προβλέπει ακριβώς τον αριθμό των Υπουργείων, ως επίσης και τον χαρακτήρα των κύριων Υπουργείων.\nΟ λόγος είναι ότι τα checks and balances που έπρεπε να κρατήσει το σύνταγμα το 1960 δεν αφορούσαν την ομαλή λειτουργία ενός σύγχρονου ευρωπαϊκού κράτους αλλά την ισορροπία μεταξύ Τ.Κ και Ε.Κ κοινότητας. Το 1960 για παράδειγμα, σχεδόν δεν υπήρχε τουρισμός. Ούτε ψηφιακή τεχνολογία, ενώ η έννοια της καινοτομίας περιοριζόταν σε κύρια βιομηχανικά επιτεύγματα. Σε όλες τις χώρες τις ΕΕ ο τουρισμός, όπως και άλλα θέματα διέπονται από διαφορετικές κυβερνητικές δομές με πολιτικό προϊστάμενο που παρακάθεται του Υ.Σ.\nΟ μέσος όρος του πολιτικού προσωπικού στην ΕΕ υπερβαίνει τα 20 άτομα σε αντίθεση με 11 στην Κύπρο.\nΑυτό οδήγησε σε στρεβλώσεις, με πολλές και σημαντικές σύγχρονες και καθοριστικές για τη χώρα πολιτικές, για χρόνια να αποτελούν δευτερεύον ή τριτεύον θέμα σε ένα Υπουργείο που είχε άλλες κύριες ασχολίες.\nΉ οδήγησε στο παρελθόν στη δημιουργία μεγάλου αριθμού Η/Ο, μια κακή πρακτική όσον αφορά θέματα παραγωγής πολιτικής, όπου η ελλιπής οργανική σχέση με το ΥΣ και την εκτελεστική εξουσία, η ελλιπής πολιτική λογοδοσία τους, το σύστημα διακυβέρνησης τους – αντί ένα πολιτικό προϊστάμενο είχαν συμβούλιο με μεγάλο αριθμό ατόμων – οδηγούσε στην ανικανότητα παραγωγής πολιτικής, κάτι που είχε κόστος στη χώρα.\nΑγωνιστήκαμε αρκετά χρόνια να περάσουμε με νομικά ορθό τρόπο, και από τη Βουλή, το θέμα των Υφυπουργείων που θα υπάγονται απευθείας στον Πρόεδρο, πιστεύω θα είναι επωφελή τουλάχιστον όσον αφορά την παραγωγή πολιτικής. Σε άλλες χώρες θα ήταν μια διοικητική πράξη της οποίας η επιτυχία θα κρινόταν από το λαό στις επόμενες εκλογές.\nΑυτό ως ένα μόνο παράδειγμα από πολλά που αφορούν περιοριστικές διατάξεις του Συντάγματος που εμποδίζουν την ευελιξία προσαρμογής της Δημόσιας Υπηρεσίας στα σύγχρονα δεδομένα. Χωρίς φυσικά να αγνοώ και τα καλά του Συντάγματος. Ότι παρέχει σταθερότητα και αποτρέπει πολλές φορές την αυθαιρεσία.\nΚαι για να αναφερθώ ξανά στο θέμα των Υφυπουργείων, το ότι έχει εξευρεθεί νομικός τρόπος δημιουργίας τους, δεν πρέπει να επιφέρει μια πληθωριστική τάση στη δημιουργία τους, από εσφαλμένες ενδεχομένως πολιτικές, αλλά πρέπει αυτό το εργαλείο να χρησιμοποιείται με φειδώ και μόνο όταν χρειάζεται. Όπως όλα τα όπλα πρέπει να τα χρησιμοποιούμε με θετικό τρόπο αλλιώς από χρήσιμα εργαλεία μπορεί να καταντήσουν βαρίδια.\n(παράδειγμα Ελλάδας με 50 Υπουργούς, Υφυπουργούς και Αν. Υπουργούς που αλλάζει με κάθε διακυβέρνηση)\nΤο Σύνταγμα και το σύστημα της Κύπρου είναι καλό για περιόδους σταθερότητας, την οποία και διασφαλίζει. Αλλά όταν πρόκειται για μεταβατικές περίοδούς στην οικονομία και στις δομές (όπως σήμερα), το σύστημα είναι πιο δύσκαμπτο (rigid) απ’ ότι οι καιροί και οι μεταβαλλόμενες συνθήκες (ειδικά σε μια μετά την κρίση εποχή) επιτάσσουν.\nΤο πολιτειακό σύστημα στην Κύπρο, όπως καθορίζεται από το Σύνταγμα είναι και αυτό πολύ διαφορετικό από άλλες χώρες, είτε έχουν κοινοβουλευτικό είτε προεδρικό σύστημα. Η εκτελεστική εξουσία μπορεί να εκλέγεται με πέραν του 50% (57% το 2018), αλλά δεν εξασφαλίζει κοινοβουλευτική πλειοψηφία όπως στα κοινοβουλευτικά συστήματα, με αποτέλεσμα να μην έχει την ευχέρεια να εφαρμόσει το πρόγραμμα διακυβέρνησης της όπως θα γινόταν στις πλείστες ευρωπαϊκές χώρες.\nΠέραν αυτού, τα κοινοβουλευτικά κόμματα έχουν την ευχέρεια να καταθέτουν και να ψηφίζουν δικές τις προτάσεις νόμου οι οποίες γίνονται νομοθεσίες του κράτους ανεξάρτητα αν η εκτελεστική εξουσία διαφωνεί. Υπάρχει δηλαδή ένα είδος «συγκυβέρνησης».\nΑυτό το ιδιόρρυθμο πολιτειακό σύστημα σε συνδυασμό με την παράδοση που δημιουργήθηκε μετά την ανεξαρτησία, έχει οδηγήσει και σε μια βιομηχανία παραγωγής νομοθετημάτων. Νομοθετούμε τα πάντα.\nΜιλώντας παλιά με Άγγλους εμπειρογνώμονες για θέματα δημόσιας υπηρεσίας είχαν εκπλαγεί για το πόσες νομοθεσίες περνούμε κάθε χρόνο στην Κύπρο. Περισσότερες από κάθε άλλη χώρα της Ευρωπαϊκής Ένωσης. Πολλές μάλιστα από τις νομοθεσίες κατατίθενται ως προτάσεις νόμου χωρίς να γίνει η κατάλληλη νομοτεχνική επεξεργασία με αποτέλεσμα, πέραν των θεμάτων πολιτικής υφής, να καθίστανται και μη εφαρμόσιμες ή και να αγνοούν τις δυνατότητες της δημόσιας υπηρεσίας να τις εφαρμόσει. Είναι κάτι που επεσήμανε στη Βουλή και ο ίδιος ο Γενικός Εισαγγελέας.\nΑξίζει α σημειωθεί ότι σε άλλες χώρες, μια μεταρρυθμιστική τομή είναι το deregulation, (έχουν περάσει από το simplification to deregulation) και για κάθε νέα νομοθεσία που εφαρμόζεται καταργείται είτε μία είτε δύο παλιές, ούτως ώστε το νομοθετικό – ρυθμιστικό πλαίσιο να παραμένει απλό και εύκολα εφαρμοστέο από την δημόσια υπηρεσία η οποία επωμίζεται το βάρος της εφαρμογής του.\nΠροσωπική μου άποψη δε, είναι ότι αρκετές από τις νομοθετικής ρυθμίσεις ενδεχομένως να είναι αντισυνταγματικές αφού αφορούν διοικητικές πράξεις που παρεμποδίζουν την ευχέρεια της εκτελεστικής εξουσίας και δει της δημόσιας υπηρεσίας να επιτελέσει το έργο της όσο πιο παραγωγικά μπορεί. Όπως για παράδειγμα η κατάργηση οργανικών θέσεων ή αλλαγή οργανικών θέσεων, ή ακόμη και αλλαγή σχεδίων υπηρεσίας από την εκτελεστική εξουσία, προσκρούει πολλές φορές στην Βουλή\n(Πχ αναδασμός, χθες στη Βουλή τροποποίηση για δύο θέσεις, κλπ)\nΑυτή η πρακτική, η οποία πολλές φορές προέρχεται και από πιέσεις ακόμη και ενός ατόμου στη Βουλή, πρώτο επιβάλλει ένα μεγάλο φόρτο εργασίας στη δημόσια υπηρεσία, και δεύτερον αποτρέπει από την ίδια τη δημόσια υπηρεσία να μεταρρυθμιστεί με βάσει της δικές τις ανάγκες αλλά και τον ορθολογισμό. Πιστεύω ότι σε περίπτωση που η εκτελεστική εξουσία θα μπορούσε από μόνη της να διαφοροποιεί το οργανόγραμμα της, με βάση τις πολιτικές και την εντολή της ως καθαρά πράξη διοικητικού περιεχομένου, αυτό θα αποτελούσε ένα συνεχές εγγενή μεταρρυθμιστικό μηχανισμό που θα επέτρεπε στη δημόσια υπηρεσία να ανταποκρίνεται στις ανάγκες των καιρών.\nΣύστημα αξιολόγησης και ανέλιξης.\nΣχετίζεται τόσο με την αποτελεσματικότητα της δημόσιας υπηρεσίας όσο και με τη εν γένει διαφθορά. Χαρακτηριστικό ότι οι Άγγλοι μελετητές το 2014 στην μελέτη τους χρησιμοποίησαν τον κυπριακό όρο με αγγλικούς χαρακτήρες “rusfeti” για να χαρακτηρίσουν τον τρόπο ανέλιξης στη δημόσια υπηρεσία.\nΗ παρούσα κατάσταση δημιουργεί όμως όχι μόνο αδικίες αλλά επιφέρει κόστος στην οικονομία και μια μεγάλη αναποτελεσματικότητα στην δημόσια υπηρεσία. Ως επί το πλείστων η ανέλιξη σε θέσεις ευθύνης βασίζεται είτε στην αρχαιότητα (που με βάση κάποια συγγράμματα έχει την ίδια σχέση με το ύψος όσον αφορά την αποτελεσματικότητα του αιτούντος) είτε στο «μέσο». Είναι μια διαχρονική στρέβλωση που αδικεί την ίδια την δημόσια υπηρεσία αφού ενώ υπάρχουν πολύ αξιόλογα στελέχη, (πολλοί αξιόλογοι επιλέγουν το δημόσιο λόγω μισθού και βεβαιότητας) τα οποία θα μπορούσαν να επιφέρουν αποτελεσματικότητα και τομές, συχνά δεν αναδεικνύονται προς όφελος άλλων.\nΟ δε θεσμός της ΕΔΥ είναι μοναδικός στον κόσμο.\nΣε αυτό τον τομέα κάναμε μια τιτάνια προσπάθεια να θεσπίσουμε ένα σύστημα αξιολόγησης αλλά και ανέλιξης που θα προωθούσε σε θέσεις ευθύνης τους ικανότερους. Στη βάση μελετών εμπειρογνωμόνων αλλά και καλές πρακτικές άλλων χωρών. Προτείναμε ένα σύστημα ανέλιξης βάσει εξετάσεων, assessment centers, αλλά και αύξησης της βαρύτητας της σύστασης των προϊσταμένων.\nΚαταφέραμε και το ακατόρθωτο. Μέσω από εντατικές διαβουλεύσεις εξασφαλίσαμε και τη σύμφωνη γνώμη και υπογραφή της ΠΑΣΥΔΥ και άλλων συντεχνιών, κάτι το οποίο φάνταζε αδιανόητο.\nΔυστυχώς η όλη προσπάθεια ναυάγησε στη Βουλή. Εκεί πιστεύω επικράτησε η μικροπολιτική σκοπιμότητα, η οποία μάλιστα παρέβλεψε και τη συμφωνία μεταξύ εργοδοτούμενου και εργοδότη όπως είχε υπογραφεί.\nΠισωγύρισμα στην όλη προσπάθεια ήταν και η αλλαγή θέσης της ΝΥ όσον αφορά τη συνταγματικότητα του συστήματος αξιολόγησης. Το σύστημα αξιολόγησης όπως είχε προταθεί προέβλεπε (όπως σε άλλες χώρες) την μη ισοπεδοτική σημερινή προσέγγιση με βάση του «όλοι εξαίρετοι» που επικρατεί σήμερα και η οποία ουσιαστικά αναιρεί την «αξία» από τα κριτήρια για ανέλιξη, ή ευνοεί τους ολιγότερο καλούς.\nΠροέβλεπε την κατάταξη αξιολόγησης (ranking) και κατανομή των υπαλλήλων σε 4 βαθμίδες, με συγκεκριμένα ποσοστά πληθυσμού σε κάθε βαθμίδα, από το εξαίρετος (5%) στο μη ικανοποιητική επίδοση (5%) μέσω μάλιστα σύγχρονης μεθοδολογίας και διαδικασίας η οποία χρησιμοποιείται σε άλλες χώρες.\nΕνώ στην αρχή η ΝΥ υπόγραψε το σχετικό νομοσχέδιο στο στάδιο της νομοτεχνικής επεξεργασίας, μετά προέκυψε θέμα αντισυνταγματικότητας, ότι μια τέτοια προσέγγιση αντίκειται στην «αρχή της ισότητας». Μια αρχή η οποία διέπει φυσικά όλους τους νόμους και συντάγματα όλων των χωρών που εφαρμόζουν αυτό το σύστημα. Παρά το ότι δεν είμαι νομικός, διαφωνώ με αυτή τη θέση γιατί πιστεύω ότι η χειρότερη μορφή ανισότητας είναι να κάνεις τους άνισους ίσους. Και αυτό πρέπει να ισχύει στο θέμα της αξίας και της αξιολόγησης και να διέπει την λειτουργία του συστήματος αξιολόγησης.\nΜετά την απόρριψη της κυβερνητικής πρότασης από τη Βουλή έγιναν κάποιες αλλαγές, επανακατατέθηκαν τα νομοσχέδια στη Βουλή (και εδώ διερωτώμαι αν το πως αξιολογεί η κυβέρνηση τους δημόσιους υπαλλήλους της δεν είναι διοικητική πράξη), και τα βρίσκω μπροστά μου ως ΥΠΟΙΚ. Είναι η μοίρα μου.\nΦυσικά πρέπει να παραδεχθούμε ότι κανένα σύστημα αξιολόγησης δεν είναι τέλειο στη ΔΥ, πουθενά στον κόσμο. Γιατί η λειτουργία της ΔΥ ως επιτελικό κομμάτι παραγωγής πολιτικής δεν μπορεί να μετρείται πάντα με απολύτως μετρήσιμα κριτήρια. Δεν είναι εργοστάσιο. Ούτε μπορεί να μετρηθεί με τον αριθμό των εκθέσεων ή νομοθετημάτων που παράγει, που μπορεί εν πολλοίς να είναι αντιπαραγωγικά. Και πάντα υπάρχει και η υποκειμενικότητα στην κρίση. Είναι γι αυτό που όλα τα συστήματα διαχείρισης των ανθρώπινων πόρων σε όλες τις χώρες αναθεωρούνται και μεταβάλλονται ανάλογα με τις συνθήκες.\nΤο ίδιο ισχύει και για την «Στοχοθεσία». Γίνονται προσπάθειες και έχουν τεθεί δείκτες μέτρησης σε αρκετά τμήματα στη δημόσια υπηρεσία. Αλλά δεν είναι εύκολο στο δημόσιο λόγω μη ύπαρξης πολλές φορές μετρήσιμων κριτηρίων ειδικά στα επιτελικά σώματα του κράτους που δεν έχουν να κάνουν με εξυπηρέτηση του κοινού.\nΚατανομή πόρων και στρατηγικός σχεδιασμός\nΗ μετά την κρίση εποχή είναι διαφορετική σε πολλά επίπεδα. Κατά κύριο λόγο γιατί οι ανάγκες της κοινωνίας, της οικονομίας, και κατ’ επέκταση και της δημόσιας υπηρεσίας είναι πολύ διαφοροποιημένες σε σχέση με το παρελθόν (Γραφείο ευημερίας, μετανάστευση, κλπ).\nΚατά δεύτερο αλλά εξίσου σημαντικό λόγο, λόγω μιας μεγάλης μεταρρύθμισης η οποία έχει γίνει είναι η αλλαγή του Δημοσιονομικού Πλαισίου, και του πλαισίου καταρτισμού των προϋπολογισμών. Και η υποχρέωση πλέον του κράτους (και έναντι της ΕΕ) να λειτουργεί με πλεονασματικούς προϋπολογισμούς. Αυτό είναι μια πρόκληση για την δημόσια υπηρεσία που επιτάσσει την πιο ορθολογική κατανομή πόρων με βάσει τις πραγματικές ανάγκες αλλά και στρατηγικό σχεδιασμό. Πλέον δεν μπορούμε να δαπανούμε 1000 εκατομμύρια περισσότερα από όσα εισπράττουμε όπως κάναμε στο παρελθόν. Αυτό γινόταν παλιά και πρέπει να είμαστε πολύ προσεκτικοί όσον αφορά τη διαχείριση των διαθέσιμων πόρων στη δημόσια υπηρεσία.\nΕνώ έχουν γίνει βήματα προς αυτή την κατεύθυνση πρέπει να ομολογήσω ότι χρειάζεται ακόμη να γίνουν πολλά. Η μη ορθολογική κατανομή πόρων επηρεάζεται λόγω της έλλειψης εμπειρίας όσον αφορά τον πραγματικό στρατηγικό σχεδιασμό (βρισκόμαστε σε μεταβατικό στάδιο), λόγο της έλλειψης ευελιξίας του όλου συστήματος, όπως το περίγραψα ακροθιγώς πιο πάνω, αλλά και λόγω κοινωνικών ή συντεχνιακών πιέσεων, ή άλλων ομάδων πίεσης που ενδεχομένως να επηρεάζουν την πολιτεία, κυβέρνηση ή βουλή.\nΗ ορθολογική κατανομή των πόρων θα πρέπει να γίνει με βάση το στρατηγικό σχεδιασμό και να λάβει υπόψιν σοβαρά τις υπηρεσίες και υπουργεία τα οποία υπόκεινται δυσανάλογες πιέσεις.\nΤο ρόλο αυτό τον επιφορτίζεται πλέον το ΥΠΟΙΚ το οποίο, φυσικά έχει και το ρόλο της διαφύλαξης του κρατικού προϋπολογισμού, αλλά δεν γνωρίζει πάντα τις πραγματικές ανάγκες των Υπουργείων της πρώτης γραμμής. Αυτός είναι ο ρόλος του ΤΔΔΠ το οποίο και πρέπει να κτίσει και αυτό σύγχρονους μηχανισμούς για να είναι όσο το δυνατό πιο αποτελεσματικό.\nΈνα αποτελεσματικό κράτος και μια αποτελεσματική δημόσια υπηρεσία είναι αυτή η οποία λειτουργεί με βάση στρατηγικό σχεδιασμό.\nΣτο παρελθόν ο στρατηγικός σχεδιασμός γινόταν από το Γραφείο Προγραμματισμού. Αυτός όμως δεν είναι ο στρατηγικός προγραμματισμός υπό την σύγχρονη του έννοια. Αφορούσε κατά κύριο λόγω την αναπτυξιακή πολιτική μέσω των δημοσίων υποδομών (θα χρησιμοποιήσω τον αγγλικό ρόλο που αποδίδει καλύτερα, το development) και για αυτό ακριβός τον σκοπό ο καταρτισμός του προϋπολογισμού γινόταν από το Γραφείο Προγραμματισμού.\nΗ κατάρτιση του προϋπολογισμού ορθώς, και με βάση τις ευρωπαϊκές απαιτήσεις, έχει μεταφερθεί στο ΥΠΟΙΚ. Επίσης η σύγχρονη έννοια του στρατηγικού σχεδιασμού έχει να κάνει όχι μόνο με τις δημόσιες αναπτυξιακές δαπάνες για υποδομές, αλλά με σημαντικές μεταρρυθμίσεις, νομοθετήματα, απλοποιήσεις διαδικασιών. Χρειάζεται ένας ολιστικός στρατηγικός σχεδιασμός με όραμα και ταυτότητα, και όχι μόνο παλαιού τύπου Κευνσιανός σχεδιασμός ανάπτυξης έργων υποδομών.\nΕίναι γι΄αυτό που και το ΓΠ με τις αλλαγές που έγιναν μετατράπηκε σε ΓΔ ΕΠΣΑ, και πιστεύω ότι αποτελεί πρόκληση η αλλαγή της ταυτότητας του με ανάληψη περισσότερων πρωτοβουλιών τόσον όσον αφορά τον συντονισμό όσο και το μεταρρυθμιστικό πλαίσιο της κυβερνητικής πολιτικής. Είναι κάτι που θα συζητήσω μαζί τους το επόμενο διάστημα.\nΚατ’ επέκταση ο στρατηγικός σχεδιασμός δεν μπορεί πλέον να αποτελεί μια τεχνοκρατική διεργασία. Πρέπει να αντικατοπτρίζει και το πολιτικό όραμα μιας διακυβέρνησης που εκλέχθηκε να κυβερνήσει για να το εφαρμόσει. Πρέπει δηλαδή να υπάρχει αυτή η διασύνδεση μεταξύ της ευρύτερης πολιτικής και της τεχνοκρατικής διάστασης, όπως επίσης και η καλύτερη εποπτεία.\nΌπως έχω πει έχουν γίνει αρκετά βήματα σε αυτή την κατεύθυνση, ανάλογα φυσικά και με το πως ανταποκρίθηκε το κάθε Υπουργείο στη δημιουργία μονάδων πραγματικού σχεδιασμού. Είναι κάτι φυσικά που χρειάζεται χρόνο για να αποδώσει τα μέγιστα και να περάσουμε από τη θεωρεία στην πράξη, όπως προϋποθέτει και σταδιακή αλλαγή νοοτροπίας.\nΜεταρρυθμίσεις στην ΔΥ = μεταρρυθμίσεις ενός ΔΥ\nΗ μεταρρύθμιση της δημόσιας υπηρεσίας δεν μπορεί να επικεντρώνεται και να εξαντλείται σε ένα νομοσχέδιο, μια τομή, ή μόνο τα θέματα ανθρωπίνου δυναμικού.\nΗ μεταρρύθμιση της ΔΥ εξαρτάται σε μεγάλο βαθμό σε μεταρρυθμίσεις εντός των Υπουργείων, που είτε αφορούν την ίδια τους τη διάρθρωση, είτε είναι πιο ριζικές και αφορούν την αναδιάρθρωση του ίδιου του κράτους. Έχουμε κάνει μεγάλη πρόοδο σε αυτό τον τομέα αλλά το μεταρρυθμιστικό πλάνο έχει δρόμο να καλύψει τα επόμενα χρόνια. Μεταρρυθμίσεις όπως:\nΗ μεταρρύθμιση της Τοπικής Αυτοδιοίκησης. Αυτό που ουσιαστικά συνεπάγεται είναι μια ριζική μεταρρύθμιση του κεντρικού κράτους και αύξηση στην αποτελεσματικότητα. Ικανοποιείται η αρχή της επικουρικότητας (subsidiarity), ότι τόσο οι αποφάσεις όσο και οι εφαρμογές πολιτικών θα λαμβάνονται όσο πιο κοντά στον πολίτη γίνεται. Θα απελευθερώσει πόρους από το κεντρικό κράτος ούτως ώστε να επικεντρωθεί στον επιτελικό του ρόλο και να εφαρμόσει πολιτική.\nΟι μεταρρυθμίσεις στο Υπ. Πρόνοιας. Με τη μεταρρύθμιση του ΕΕΕ = αποδοτικότητα και κοινωνική δικαιοσύνη, ή των υπηρεσιών κοινωνικής πρόνοιας.\nΤμήμα Φορολογίας και ΦΠΑ κλπ.\nΈχουμε πολιτική ευθύνη οι Υπουργοί να μεταρρυθμίσουμε τα ίδια μας τα Υπουργεία εκεί που χρειάζεται. Η κάθετη μεταρρύθμιση στη δημόσια υπηρεσία εξαρτάται από την επάρκεια και το όραμα της Κυβέρνησης αλλά και του κάθε Υπουργού ξεχωριστά, που ζει τις καθημερινές προκλήσεις και προβλήματα του συστήματος που μπορεί εν κάποιες φορές να είναι αναχρονιστικό και να μην ανταποκρίνεται στους καιρούς.\nΘα μπορούσα να μιλώ για ώρες για τη μεταρρύθμιση του κράτους και της δημόσιας υπηρεσίας. Στη μεταρρύθμιση υπάρχουν δύο τρόποι. Ο ένας είναι το revolution και ο άλλος το evolution. Revolution έγινε ως επί το πλείστων στις χώρες του σοβιετικού μπλοκ που εν μια νυκτή άλλαξαν το σύστημα, το σύνταγμα, τους νόμους, ακόμη και το πολιτικό και υπαλληλικό προσωπικό. Και λόγω της απότομης αλλαγής μπόρεσαν και έκαναν σημαντικές τομές που για τις άλλες χώρες της Ευρώπης που προσπαθούμε να αλλάξουμε το σύστημα μέσω του evolution χρειάζεται περισσότερος χρόνος, πολιτικές διεργασίες, και πισωγυρίσματα. Κάναμε όμως πολύ σημαντικά βήματα μπροστά τα περασμένα χρόνια και είμαι βεβαίως ότι τα επόμενα χρόνια θα ολοκληρώσουμε ένα δύσκολο μεταρρυθμιστικό έργο.\nTags: Δημόσια Διοίκηση, Κρίση, ΟΜΙΛΙΑ, ΥΠΟΙΚ, Υπουργεία


«Ηγέτες Επιχειρήσεων» γένους θηλυκού\nΔύο γυναίκες με ξεχωριστή πορεία στον επιχειρηματικό κόσμο βραβεύονται ως «Οι γυναίκες ηγέτες της Ηπείρου», από την έκδοση Who is Who «Γυναίκες Ηγέτες Επιχειρήσεων».\nΠρόκειται για την αναπληρώτρια διευθύνουσα σύμβουλο, αντιπρόεδρο κα γενική διευθύντρια της Ηπειρωτικής Βιομηχανίας Εμφιαλώσεων ΒΙΚΟΣ Α.Ε. Ελένη Θεοχάρη και τη Γενική Διευθύντρια της «Συνεδριακή Α.Ε./Conferre S.A.» Λίνα Σιαμοπούλου.\nΗ βράβευση αυτή γίνεται στο πλαίσιο της δημιουργίας της ειδικής έκδοσης των βιογραφικών εκδόσεων Who is Who με τον τίτλο «Ηγέτες Επιχειρήσεων», όπου δημιουργείται ένας πολυτελής τόμος με ευάριθμα βιογραφικά κυριών, που ασκούν διοίκηση σε μεγάλες επιχειρήσεις στην Ελλάδα, ενώ θα ακολουθήσουν και άλλοι τομείς δράσης.\nH έκδοση θα περιλαμβάνει –με αντικειμενικά κριτήρια- βιογραφικά σημειώματα 2.500-3.000 περίπου προέδρων και αντιπροέδρων, διευθυνουσών και εντεταλμένων συμβούλων, γενικών διευθυντριών και διαχειριστριών Α.Ε. και Ε.Π.Ε., με τζίρο άνω των 300.000 ευρώ και θα παρουσιαστεί σε ειδική εκδήλωση, μετά την έκδοσή της. Επίσης, θα περιλαμβάνει και τα βιογραφικά σημειώματα γυναικών σε ηγετική θέση μεγάλων ΜΚΟ στην Ελλάδα.


Καλύτερες και ταχύτερες διαδικασίες επίσημης μετάφρασης μέσω του metafraseis.services.gov.gr – VimaNews\n• Ο πολίτης δεν απαιτείται να επισκεφτεί την πρώην Μεταφραστική Υπηρεσία του Υπουργείου Εξωτερικών. Συνδέεται με τους κωδικούς Taxisnetστο gov.grκαι μπορεί να αναζητήσει εύκολα και γρήγορα τον πιστοποιημένο μεταφραστή που επιθυμεί στο Μητρώο Πιστοποιημένων Μεταφραστών του Υπουργείου Εξωτερικών, στην ενότητα «Πολίτης και Καθημερινότητα / Μεταφράσεις / Αναζήτηση πιστοποιημένου μεταφραστή» ή στην διεύθυνσηmetafraseis.services.gov.gr. Η επικοινωνία του πολίτη και του μεταφραστή καθώς και η αποστολή των εγγράφων μπορεί να πραγματοποιηθεί αποκλειστικά ψηφιακά, χωρίς να απαιτείται επίσκεψη σε κάποια δημόσια υπηρεσία.\n• Οι μεταφράσεις φέρουν μοναδικό κωδικό και εγκεκριμένη ηλεκτρονική υπογραφή του μεταφραστή.\n• Δημόσια και ιδιωτικά έγγραφα, είτε αυτά προσκομίζονται από ιδιώτες είτε από δημόσιες υπηρεσίες.\n• Αλλοδαπά δημόσια έγγραφα, όπως αυτά ορίζονται από τη Σύμβαση της Χάγης, εφόσον φέρουν την επισημείωση της Σύμβασης της Χάγης «APOSTILLE», στην περίπτωση που προέρχονται από Αρχή χώρας συμβεβλημένης στη Σύμβαση αυτή.\n• Η επίσημη μετάφραση των ιδιωτικών εγγράφων πραγματοποιείται όταν αυτά φέρουν επικύρωση ή θεώρηση. Οι πιστοποιημένοι μεταφραστές δύνανται να μεταφράζουν και ανεπικύρωτα ή αθεώρητα ή ανυπόγραφα ή μηχανογραφημένα ιδιωτικά έγγραφα, η μετάφραση των οποίων δεν αποτελεί επίσημη μετάφραση.


Και τώρα Έλληνα μου ποιον ψηφίζεις και γιατί; | Εν Λουτρακίω\nΚαι τώρα Έλληνα μου ποιον ψηφίζεις και γιατί;\nΠροσπαθείς να κάνεις μια αναδρομή, μια ενδοσκόπηση στην πολιτική και βρίσκεσαι αμέσως σε πλήρες αδιέξοδο. Θεωρείς ότι ακόμη κι αν δεν τα δοκίμασες όλα, τα έχουν δοκιμάσει άλλοι για σένα και δυστυχώς έχουν αποτύχει όλοι παταγωδώς.\nΠοιες είναι όμως οι επιλογές μας; Βρισκόμαστε πάλι αντιμέτωποι με την κάλπη, όχι όμως και με το μέλλον μας, καλώς ή κακώς αυτό προσυπογράφηκε με το τρίτο μνημόνιο πριν λίγο καιρό. Και σίγουρα μια διαφορετική πολιτική από τη σημερινή θα μας έφερνε αντιμέτωπους αυτή τη φορά με όλους τους εταίρους στην Ευρώπη καθιστώντας μας κακομαθημένους, χωρίς άλλοθι, μετά τα πρόσφατα διαπραγματευτικά τερτίπια της προηγούμενης κυβερνησης που μας έφερε μπροστά στο χειρότερο μνημόνιο της τελευταίας 5ετίας.\nΑς εξετάσουμε όμως μία μία τις επιλογές μας.\nΩς πρώτη επιλογή θα εξετάσουμε το μέχρι σήμερα κυβερνών κόμμα. Ο Αλέξης Τσίπρας έταξε και υποσχέθηκε: παροχές, ανάπτυξη, ψυχική ανάταση στο λαό, υποσχέθηκε την κατάργηση των μνημονίων και την απαλλαγή απο την τρόικα. Υποσχέθηκε την εθνική κυριαρχία και περηφάνεια. Αντ” αυτού, έπραξε όλα τα αντίθετα, υπέγραψε το 3ο μνημόνιο με σκληρούς όρους για τη χώρα, υπέταξε το λαό με μια σειρά από μέτρα που του αφαιρούν το δικαίωμα της ανάκαμψης, της ανάπτυξης, της ευκαιρίας, τον υπέβαλε σε σκληρότερη φορολογία και τελικά τα μέτρα της πρώτης αριστερής κυβέρνησης αποδείχθηκαν δεξιότερα της δεξιάς, μέτρα που προωθούν το κεφάλαιο και το καπιταλιστικό σύστημα και διαλύουν τη μεσαία τάξη. Να πάμε όμως και στο εσωτερικό του ΣΥΡΙΖΑ. Είδαμε εκεί έναν Τσίπρα να έρχεται αντιμέτωπος όχι με ένα αλλά με όλα τα υψηλόβαθμα στελέχη του κόμματός του, τα πρωτοπαλίκαρά του έως τώρα στη μάχη κατά της διαπλοκής και των διαπραγματεύσεων με την τρόικα.\nΔεύτερη επιλογή είναι αυτή της Ν.Δ. Η Ν.Δ. μέσα από τις καταστροφικές επιλογές του ΣΥΡΙΖΑ, είχε την ευκαιρία να αναγεννηθεί άμεσα, να κάνει μια γρήγορη αυτοκριτική, να πετύχει ανασυγκρότηση και να φέρει στο φως νέους ανθρώπους, έξυπνους, ορεξάτους, με γνήσια στοιχεία πατριωτισμού και φιλελευθερισμού. Αντ’ αυτού, προτίμησε να αναλωθεί σε μία ψεύτικη κόντρα με τον ΣΥΡΙΖΑ, ενώ στην ουσία αναδείχθηκε στον μεγαλύτερο σύμμαχο του Τσίπρα στον αγώνα του να υπογραφεί το 3ο μνημόνιο. Πως το κατάφερε λοιπόν αυτό; Τοποθετώντας τον Μεϊμαράκη στη θέση του αρχηγού. Ο πληθωρικός και brutal πολιτικός παρά το ότι δεν θεωρείται επιτυχημένος υπουργός στα πόστα που πέρασε, εμφανίζεται τιμητής της εντιμότητας και του πατριωτισμού και φανατικός υποστηρικτής της ευρωπαϊκής γραμμής. Αντί λοιπόν να κάνουν ένα έκτακτο συνέδριο και να πουν οι παλαιότεροι: αναλαμβάνουμε ρόλο συμβούλων στο κόμμα για να μην ξανασυμβούν τα ίδια λάθη των προκατόχων μας και βγάζουμε μπροστά τους νέους, μακριά από οικογενειοκρατίες και παθογένειες, τοποθέτησαν τον Μεϊμαράκη για να αποκρούσει όλα τα βέλη με τον τσαμπουκά και να διατηρήσει με μαεστρία το παλιό και όλες τις παλιές οικογένειες στο προσκήνιο (στις οποίες άλλωστε χρωστά υποχρέωση). Μέσα απ” όλα αυτά, απορούμε αν και την επόμενη φορά, Άδωνις, Βορίδης, Μητσοτάκης, Μπακογιάννη θα πάρουν ξανά αυτές τις χιλιάδες ψήφους που έπαιρναν ή θα καταδικαστούν από το λαό;\nΗ επόμενη επιλογή μας είναι το ΠΟΤΑΜΙ. Ο Θεοδωράκης φάνηκε να εκτελεί ένα καλοσχεδιασμένο σχέδιο, ψήφισε τα πάντα, συναντήθηκε με τον Γιούνγκερ χωρίς θεσμικό ρόλο, είχε υποστηριστή τον Σούλτς που πίεζε για τη συμμετοχή -του Θεοδωράκη- στην κυβέρνηση!, πίεσε με πάθος για τη συμφωνία και φάνηκε να αδειάζει από ιδέες και προοπτικές. Βέβαια είναι ένα κόμμα που δεν δοκιμάστηκε, όμως βαραίνουν τον αρχηγό του οι παλιές σχέσεις με τα βαριά ονόματα της διαπλοκής αλλά και η έντονη εμμονή στην ψήφιση του μνημονίου.\nΩς τέταρτη επιλογή έχουμε το ΠΑΣΟΚ, με το τελευταίο οικογενειακρατικό όνομα του κόμματος, ο Βενιζέλος πήγε στα μετόπισθεν, τα δυνατά χαρτιά ή τα έχουν παρατήσει ή έχουν εξαφανιστεί τεχνηέντως για να σβηστεί η ευθύνη τους για τις καταστροφικές πολιτικές των προηγούμενων ετών. Η περιορισμένων δυνατοτήτων Φώφη Γεννηματα δεν προκαλεί δέος και σεβασμό και το ΠΑΣΟΚ δεν αποτελεί ούτε φόβητρο, ούτε δυναμη και φαίνεται να μένει εκτός Βουλής.\nΗ επόμενη επιλογή είναι αυτή των ΑΝΕΛ. Ο αρχηγός τους Πάνος Καμμένος, ο πολιτικός με την πιο σκληρή γλώσσα, με τις πατριωτικές του κόκκινες γραμμές και με τις απειλές του να στείλει τους παραβιάζοντες τον νόμο στον εισαγγελέα αλλά και τα κανάλια στο ταμείο του υπουργείου οικονομικών ή στο κλείσιμό τους, τελικά δεν υλοποίησε τίποτα απ’ αυτά. Αντιθέτως ακολούθησε ως πιστός φίλος τον Αλέξη Τσίπρα και τώρα κινδυνεύει να μείνει χωρίς κόμμα και εκτός Βουλής. Είχε τη δυνατότητα να ενώσει τη κεντροδεξιά αλλά οι λανθασμένοι χειρισμοί του τον οδήγησαν στη πολιτική καταστροφή του. Ο Πάνος Καμμένος θα είναι το εύκολο θύμα των επόμενων εκλογών που θα πληρώσει για την ασυνέπειά του.\nΕπόμενη επιλογή η Χρυσή Αυγή! Σταθερή στις απόψεις της, με λιγότερους τραμπουκισμούς από πριν, σαν να εκπαιδεύθηκαν εντός της φυλακής, τηρούν στάση αναμονής και τα ποσοστά τους βάσει των γκάλοπ, ανεβαίνουν ραγδαία. Το μεταναστευτικό και τα άγρια μέτρα του μνημονίου οδηγούν τον λαό στα άκρα και η Χρυσή Αυγή φαίνεται να είναι η κερδισμένη των εκλογών και από εκεί προκύπτουν και οι τεχνητές φιλειρηνικές τακτικές του πρώην κόμματος των «εγέρθητι”.\nΕδώ στην επόμενη επιλογή έχουμε ένα κόμμα ανερχόμενο τα τελευταία χρονια, το κόμμα της Ένωσης Κεντρώων, του Βασίλη Λεβέντη. Ο Λεβέντης με ένα προσωποπαγές κόμμα, ανέκαθεν με το γραφικό του λόγο και στυλ καυτηρίαζε τις πολιτικές του δικομματισμού και συγκέντρωνε όλο και πιο πολλούς υποστηρικτές. Τώρα δείχνει πιο συστημικός από ποτέ, υποστηρίζεται από μερικά συστημικά ΜΜΕ και θυμίζει λίγο την πορεία του Ποταμιού. Ο Βασιλης Λεβέντης είναι πια πιο προσεκτικός, δεν καυτηριάζει αλλα συντάσσεται ακόμα και στο πλευρό του Τσίπρα για να υλοποιήσει τα μνημόνια, σαν από καιρό πριν να έχει πάρει το δαχτυλίδι για να μπει στη Βουλή. Το θετικό γι” αυτόν η καθαρότητά του σε σχέση με τη διαπλοκή και η αγνότητα σε σχέση με την εξουσία, αδοκίμαστος, αν και μνηστήρες πολλοί τον πλησιάζουν, φθαρμένοι για χρόνια, προερχόμενοι από ΠΑΣΟΚ και ΝΔ για μια θέση στη Βουλή !\nΤο κόμμα του ΚΚΕ αποτελεί μιά προβλέψιμη δύναμη, φαίνεται πως δεν κυνηγούν και δεν επιδιώκουν τίποτα, ο λόγος τους γίνεται όλο και πιο ξύλινος, παραμένουν απλώς η αριστερή πτέρυγα των διαφωνούντων σε όλα, χωρίς καμία εφαρμόσιμη πρόταση.\nΓια το τέλος άφησα το νεοϊδρυθέν κόμμα του Λαφαζανη, ένα κόμμα που γεννήθηκε από τις στάχτες του ΣΥΡΙΖΑ, η λεγόμενη αριστερή πλατφόρμα. Φαίνεται κι αυτή εύθραυστη, χωρίς τον μεγάλο και χαρισματικό ηγέτη, με ερωτηματικά για τη συμμετοχή της Κωνσταντοπούλου ή του Βαρουφάκη. Σίγουρα θα ενώσει τις φωνές πολλών αγανακτισμένων αντιμνημονιακών πολιτών. Ο αρχηγός του είναι γνωστός για τις φιλορωσικές τάσεις του και την πρόταση για ανασυγκρότηση μέσα από την καθολική ρήξη.\nΣαν ένα προσωπικό σχόλιο, θα έλεγα, ότι ο ελληνικός λαός δεν ενδιαφέρεται να πάει να ψηφίσει, δεν θέλει σε καμία περίπτωση να συνεχίσει τα μνημόνια αλλά από την άλλη δεν ενδιαφέρεται να κάνει επανάσταση, δεν τον εμπνέει κανένα πολιτικό πρόσωπο, θα οδηγηθεί στις κάλπες αισθανόμενος ότι τον κοροϊδεύουν και με σύμμαχο έναν ευφυέστατο (!) εκλογικό νόμο, φτιαγμένο και ραμμένο στα μέτρα τους, θα εκλέξει ξανά τα ίδια πρόσωπα εξαιτίας του συστήματος της λίστας των ψηφοδελτίων.\nΗ επιλογή είναι στα χέρια σας, η δημοκρατία πληγωμένη, αιμορραγεί ακατάσχετα, δεν παύει όμως η δύναμη να εξακολουθεί να βρίσκεται στα χέρια του ελληνικού λαού.\n« Φορολόγηση και για τα λεφτά που βρίσκονται «κάτω από το στρώμα» (Προηγούμενο)\n(Επόμενο) Η δραματική ιστορία της Πατρινής γιαγιάς που έψαχνε φαγητό στα σκουπίδια »\nO πρώτος Έλληνας ζωγράφος, που σπούδασε στην Ακαδημία Καλών Τεχνών του Μονάχου. (Γεν. 19/10/1814)\n«ΚΛΙΜΑΤΙΚΗ ΑΛΛΑΓΗ ΚΑΙ ΑΣΦΑΛΕΙΑ»


Δημοτικό Σχολείο Αντίπαρου: Συμμετοχή της Αντιπάρου στην 5η Πανελλαδική Ποδηλατοπορεία\nΣυμμετοχή της Αντιπάρου στην 5η Πανελλαδική Ποδηλατοπορεία\nΗ Αντίπαρος συμμετείχε την Κυριακή που μας πέρασε (13 Μαϊου) στην 5η Πανελλαδική Ποδηλατοπορεία, που διοργανώθηκε σε πολλές πόλεις της χώρας.\nΜικροί και μεγάλοι συγκεντρώθηκαν στο λιμάνι του νησιού στις 10 το πρωί και, με σύμμαχο τον καιρό, απόλαυσαν μια υπέροχη βόλτα από το λιμάνι μέχρι τα Γλυφά και από τα Γλυφά πίσω στο σημείο της εκκίνησης.\nΕυχαριστούμε το Σύλλογο Γονέων και Κηδεμόνων του Δημοτικού Σχολείου Αντιπάρου, το Ναυτικό Όμιλο Αντιπάρου και τον πολιτιστικό σύλλογο "Αντίπαρος Εν Πλω" για τη συνδιοργάνωση, καθώς και όλους όσους συμμετείχαν.\nΣας ενημερώνουμε επίσης για άλλη μια αθλητική δραστηριότητα που θα λάβει χώρα στο νησί μας αυτή την Κυριακή, 20 Μαϊου. Πρόκειται για τον 1ο Αγώνα Δρόμου Υγείας (24,4 χλμ) που διοργανώνει ο πολιτιστικός σύλλογος Εν Πλω. Για τα παιδιά που θέλουν να συμμετάσχουν στον Αγώνα Δρόμου, θα υπάρξει ειδική διαδρομή 2 χλμ. Το ραντεβού είναι στις 8.30 το πρωί της Κυριακής στο λιμάνι της Αντιπάρου και φυσικά θα πρέπει να φοράτε αθλητικά ρούχα και παπούτσια.\nΠερισσότερες πληροφορίες εδώ: http://www.antiparosenplo.blogspot.com/\nΑναρτήθηκε από vasilis στις 9:23 μ.μ.\nΕτικέτες αθλητισμός, περιβαλλοντικα, σύλλογος γονέων


Formula 1 GP USA – Austin 2016 | Sτρίβειν\nΟ Lewis Hamilton είπε πως θα το παλέψει μέχρι τέλους κι αυτό κάνει ξεκινώντας ήδη απ’τον αγώνα της Αμερικής. Το θέμα είναι ότι και ο Rosberg αν τερματίζει στην αμέσως επόμενη θέση, όπως σήμερα, τότε τα πράγματα είναι άσχημα για τις ελπίδες του Βρετανού για το πρωτάθλημα. Σήμερα στο Austin, είδαμε για άλλη μια φορά την Mercedes να νικά κατά κράτος κάθε άλλη ομάδα που προσπαθεί να την περάσει. Έκανε άλλο ένα 1-2, αφήνοντας στην τρίτη θέση τον εξαιρετικά γρήγορο και πάντα σταθερό Daniel Ricciardo. Μπορεί ο Αυστραλός με την πιο μαλακή γόμα να έκανε καλύτερη εκκίνηση, περνώντας τον Rosberg στην πρώτη στροφή, όμως η στρατηγική στα ελαστικά του χάλασε, όταν ο teammate του Max Verstappen έμεινε από μηχανικό πρόβλημα στο κιβώτιο εγκαταλείποντας σε επικίνδυνο σημείο. Μέχρι να απομακρυνθεί η Red Bull του Ολλανδού, χρειάστηκε να “μπει” το Virtual Safety Car (VSC) και οι διαφορές να μείνουν στα ίδια επίπεδα.\nΟ Ricciardo έβαλε τη μεσαία γόμα, με στόχο να φτάσει μέχρι το τέλος του αγώνα, οδηγώντας με τα ίδια ελαστικά περίπου 30 γύρους, όμως ο Rosberg εκμεταλλεύτηκε το VSC, μπήκε πρώτος στα Pit και πέρασε 2ος στην κατάταξη. Ο Raikkonen επέλεξε μια πιο επιθετική στρατηγική με την πολύ μαλακή γόμα, η οποία στην ουσία πήγε χαμένη με το VSC. Βέβαια δεν έφταιξε αυτό στον άτυχο Φινλανδό. Ο αγώνας του καταστράφηκε όταν μπήκε στα pit να βγάλει την πολύ μαλακή και ο πίσω δεξιά τροχός έμεινε ξεβίδωτος. Ο Raikkonen έφυγε και από τον ασύρματο του είπαν να σταματήσει αμέσως. Κάτι που έκανε στη μεγάλη ανηφόρα μετά τα pit και προσέφερε δωρεάν μαθήματα οδήγησης σε όπισθεν και παρκάρισμα! Έφερε τη Ferrari του με όπισθεν μέχρι τα pit και την πάρκαρε με στυλ μπροστά από το γκαράζ της Haas. Βέβαια, ο ίδιος ήταν φανερά εκνευρισμένος, “απειλώντας” με το βλέμμα του τον καμεραμάν που τον ακολουθούσε πριν αποσυρθεί βιαστικά και θυμωμένα στα ενδότερα του γκαράζ της Ferrari.\nΚι ενώ οι πρώτες 4 θέσεις έδειχναν κλειδωμένες, μετά τις εγκαταλείψεις μιας εκ των Red Bull και Ferrari, η 5η θέση ήταν ανοιχτή για μονοθέσια που δε θα περίμενε κανείς να έχουν φτάσει τόσο ψηλά, όμως σχεδόν μισό λεπτό πίσω απ’τον 4ο Vettel. Ο Carlos Sainz προστάτευσε τα ελαστικά του, κάνοντας ένα Pit stop λιγότερο και έφερε την Toro Rosso στην 5η θέση. Πίσω του η Williams του Felipe Massa και ακόμα πιο πίσω με φρέσκα ελαστικά η McLaren του Alonso. Όλα έδειχναν πως θα πηγαίναμε για ένα συναρπαστικό φινέλε – τουλάχιστον στις πιο πίσω θέσεις, καθώς στο podium μάχη δεν υπήρχε – ειδικά μετά τη δυσκολία του Ricciardo να μείνει 2ος εξ’αιτίας του VSC. Ο Βραζιλιάνος της Williams πίεσε για πολλούς γύρους ακόμα περισσότερο τον Sainz, οδηγώντας τον σε ένα μπλοκάρισμα και απ’το πουθενά στο εσωτερικό της στροφής βούτηξε ο Alonso, McLaren και Williams ήρθαν σε επαφή και ο Ισπανός πέρασε μπροστά, προκαλώντας κλατάρισμα στο μπροστινό ελαστικό του Massa που μπήκε στον επόμενο γύρο για αλλαγή. Pit stop έκανε κι ο Vettel δύο γύρους πριν το τέλος, καθώς είχε τεράστια διαφορά με το “τρενάκι” που πάλευε για την 5η θέση. Ο λυσσασμένος Alonso ήθελε κι άλλο! Καταδίωξε τον συμπατριώτη του και στο τελευταίο γύρο, λίγες στροφές πριν το τέλος, τον πέρασε. Στην αμέσως επόμενη στροφή, έχασε τα φρένα και η Toro Rosso βρέθηκε ξανά στο πλάι του, όμως η εμπειρία και τα πιο φρέσκα λάστιχα έκαναν τη δουλειά και ο Alonso πανηγύριζε “Yiiiiihhaaahhh” στον ασύρματο για την εξαιρετική 5η θέση που κατέκτησε! Σε συνδυασμό με την 8η θέση του Button, πίσω απ’τον Perez, ήταν ένα ενθαρρυντικό αποτέλεσμα για τη McLaren Honda. Στον εντός έδρας αγώνα βαθμολογήθηκε η Haas του Romain Grosjean, ενώ η άλλη του Gutierez εγκατέλειψε.\nO Hamilton πήρε την 50η νίκη της καριέρας του σε έναν αγώνα που η W07 έτρεχε με λιγότερη δύναμη από αυτή του Rosberg και υπήρχαν σημαντικά ερωτηματικά για την αξιοπιστία του. Ωστόσο, μείωσε 7 βαθμούς απ’το προβάδισμα του Rosberg και περιμένει ένα στραβοπάτημα του Γερμανού στα επόμενα Grand Prix.\nΕπόμενη στάση, η πίστα του Μεξικό και όλα είναι ακόμα ανοιχτά για τον τίτλο. Rosberg ή Hamilton;


Ολυμπιακός: Φουλ για τίτλο - Onsports.gr\nOnsports Team\t13 Απριλίου 2015, 08:50\nΟλυμπιακός: Φουλ για τίτλο\nΤην ευκαιρία να περάσουν με τα αγαπημένα τους πρόσωπα την Κυριακή του Πάσχα είχαν οι παίκτες του Ολυμπιακού, αλλά από τη Δευτέρα (13/4) μπαίνουν σε αγωνιστικούς ρυθμούς.\nΤην Τετάρτη οι «ερυθρόλευκοι» αγωνίζονται στην Κομοτηνή με τον Πανθρακικό και στόχος είναι η νίκη που θα τους φέρει ένα βήμα πιο κοντά στον τίτλο. Αλλά ο Βίτορ Περέιρα περιμένει από τους παίκτες του να δείξουν ένα καλό αγωνιστικό πρόσωπο.\nΣτα αγωνιστικά ο Πορτογάλος τεχνικός δεν βιάζεται για την επάνοδο στη δράση των Μήτρογλου, Ελαμπντελαουί και Ντουρμάζ. Και οι τρεις έχουν ανεβάσει ρυθμούς, αλλά ακόμα δεν είναι εντελώς έτοιμοι και γι’ αυτό δεν υπάρχει λόγος για να βιαστούν να επιστρέψουν, ρισκάροντας κάποιον τραυματισμό.


Πρέβεζα: ΣΑΝ ΣΗΜΕΡΑ - Στις 21 Οκτωβρίου 1912 απελευθερώθηκε η Πρέβεζα Πρέβεζα: ΣΑΝ ΣΗΜΕΡΑ - Στις 21 Οκτωβρίου 1912 απελευθερώθηκε η Πρέβεζα | Epirusblog.gr | Ιωάννινα Ήπειρος Ελλάδα\nΠρέβεζα: ΣΑΝ ΣΗΜΕΡΑ - Στις 21 Οκτωβρίου 1912 απελευθερώθηκε η Πρέβεζα\nΣτις 21 Οκτωβρίου 1912 απελευθερώθηκε η Πρέβεζα.\nΗ Τουρκία όπως ήταν φυσικό απέρριψε το τελεσίγραφο αυτό, που έμεινε στην ιστορία γνωστό ως Διακοίνωση των Τεσσάρων Χριστιανικών Κρατών με αποτέλεσμα η σύγκρουση να είναι πλέον αναπόφευκτη. Οι εξελίξεις που ακολούθησαν υπήρξαν ραγδαίες.\nΟ πόλεμος κηρύχθηκε επίσημα στις 9 Οκτωβρίου του 1912, ακριβώς ημερομηνία που εξέπνεε το τελεσίγραφο, έμεινε στην ιστορία ως Α’ Βαλκανικός Πόλεμος.\nΠλην όμως οι επιστρατεύσεις στις σύμμαχες Χώρες ξεκίνησαν πέντε ημέρες πριν. Στις 20 Σεπτεμβρίου 1912 ο Βενιζέλος,ως Υπουργός Στρατιωτικών διόρισε τον αντιστράτηγο Κωνσταντίνο Σαπουντζάκη, αρχηγό του Στρατού Ηπείρου.\nΣύμφωνα με τον στρατηγό Eydoux, αρχηγό της Εν Ελλάδι Γαλλικής Στρατιωτικής Εκπαιδευτικής Αποστολής, η Στρατιά της Ηπείρου αποτελείτο από ευζώνους, ένα εφεδρικό σύνταγμα, ένα σύνταγμα Κρητών και δύο λόχους εντοπίων.\nΟι Τούρκοι στρατιώτες στη Νικόπολη προέβαλαν πέισμονα άμυνα, αλλά αναγκάστηκαν να εγκαταλείψουν τις θέσεις τους, και καταδιωκόμενοι από τμήμα Κρητών και Ηπειρωτών εθελοντών, να υποχωρήσουν προς την Πρέβεζα.\nΗ κατά τις απογευματινές ώρες εκτελεσθείσα βολή του πυροβολικού κατά του φρουρίου επηρέασε τους κατοίκους της πόλης και οι πρόξενοι της Αγγλίας, της Αυστρίας και της Ρωσίας ζήτησαν από τον Τούρκο Διοικητή να παραδώσει την πόλη αμαχητί.\nΜετά την αποδοχή των όρων από ελληνικής πλευράς το ΙΙΙ/15 τάγμα γύρω στις 14.00 της 21ης Παντάνασσας και τη Στρεβίνα. Αυτό είχε σαν αποτέλεσμα να διακοπεί η επικοινωνία του Τουρκικού Στρατού της Πρέβεζας με το στρατό της υπόλοιπης Ηπείρου και να αφεθεί το πεδίο ελεύθερο για να δράσει ο Ελληνικός Στρατός εναντίον της Πρέβεζας.\nΟι Τούρκοι στρατιώτες στη Νικόπολη προέβαλαν πείσμονα άμυνα, αλλά αναγκάστηκαν να εγκαταλείψουν τις θέσεις τους, και καταδιωκόμενοι από τμήμα Κρητών και Ηπειρωτών εθελοντών, να υποχωρήσουν προς την Πρέβεζα.\nΜετά την αποδοχή των όρων από ελληνικής πλευράς το ΙΙΙ/15 τάγμα γύρω στις 14.00 της 21ης Οκτωβρίου του 1912 κατέλαβε την πόλη της Πρέβεζας.\nΕίχε προηγηθεί η αυτοπυρπόληση και αυτοβύθιση του τουρκικού τορπιλοβόλου ‘Antalya’, ενώ ο ελληνικός στόλος με το πυροβολικό του βύθισε δύο τουρκικές βενζινακάτους μέσα στον Αμβρακικό.


Τα πλυντήρια της σειράς LM αντιπροσωπεύουν την ιδανική λύση για ένα δυναμικό laundry χάρη στην δοκιμασμένη ανθεκτικότητα τους και στην ποικιλία των κύκλων που μπορούν να αποθηκεύσουν στη μνήμη τους. • περισσότερες πληροφορίες & προϊόντα...\nIMESA , σειρά LM, Χωρητικότητας 6 – 85 κιλών\nΤα πλυντήρια της σειράς LM αντιπροσωπεύουν την ιδανική λύση για ένα δυναμικό laundry χάρη στην δοκιμασμένη ανθεκτικότητα τους και στην ποικιλία των κύκλων που μπορούν να αποθηκεύσουν στη μνήμη τους.\nΑπό 6 σταθερά προγράμματα έως και 30 συγκεκριμένα προγράμματα που μπορούν να προγραμματιστούν και να αποθηκευτούν στην μνήμη.\nΌλα τα πλυντήρια έχουν παροχή για ζεστό & κρύο νερό. Διατίθενται σε δύο εκδόσεις, Ηλεκτροθερμαινόμενα & Ατμοθερμαινόμενα.\nΌλα τα panels – Δεξαμενή - Κάδος είναι από ανοξείδωτο ατσάλι (INOX 18/10 AISI 304), ενώ όλα τα μηχανικά και ηλεκτρονικά μέρη ακολουθούν τις προδιαγραφές και κανόνες τις ευρωπαϊκής ένωσης.\nΟ παράγοντας G, ο οποίος ελέγχει το επίπεδο της υγρασίας που θα έχουν τα ρούχα στο τέλος της πλύσης, καθώς και ο έλεγχος της μηχανής μέσω inverter διασφαλίζουν άριστα αποτελέσματα\nΕίναι ανθεκτικά, κατασκευασμένα να λειτουργούν ασταμάτητα κάτω από τις πιο δύσκολες συνθήκες. Με χαμηλό επίπεδο θορύβου και ειδικό σύστημα που απορροφά τους κραδασμούς.\nIMESA - Μοντέλα LM 6- LM 11\nIMESA - LM 14 - LM 30\nIMESA - LM 40 - LM 85\nΧωρητικότητας 8 - 85 κιλών αντίστοιχα\nΗ σειρά RC μπορεί να ικανοποιήσει τις ανάγκες κάθε πελάτη χάρη στην ποικιλία των κύκλων που διαθέτει. • περισσότερες πληροφορίες & προϊόντα...\nΧαμηλόστροφα Πλυντήρια Imesa\nΌλα τα πλυντήρια έχουν παροχή για ζεστό & κρύο νερό και διατίθενται στην έκδοση: Ηλεκτροθερμαινόμενο, Ατμοθερμαινόμενο\nΌλα τα panels - Δεξαμενή - Κάδος είναι από ανοξείδωτο ατσάλι (INOX 18/10 AISI 304).\nΌλα τα μηχανικά και ηλεκτρονικά μέρη ακολουθούν τις προδιαγραφές και τους κανόνες της ευρωπαϊκής ένωσης\nΌλα τα μοντέλα διαθέτουν στανταρ inverter, χάρη στον οποίο ελέγχεται η διαδικασία της ττης πλύσης και του στυψίματος, πετυχαίνοντας έτσι την καλύτερη απόδοση στο τελικό αποτέλεσμα\nΗ κατασκευή τους είναι απλή, λειτουργική & αποδοτική, καθιστώντας έτσι την εγκατάσταση τους, αλλά και την συντήρηση εύκολη, γρήγορη και οικονομική.\nIMESA - RC 40 - RC 85\nIMESA - RC 14 - RC 30\nIMESA - RC 8 - RC 11\nΈχει υπολογιστεί ότι το 16-18% των νοσοκομειακών μολύνσεων οφείλεται σε φτωχά επίπεδα υγιεινής στο χώρο του laundry. Τα εξειδικευμένα αυτά μηχανήματα έρχονται να καλύψουν την ανάγκη για απόλυτη υγιεινή στο νοσοκομειακό χώρο. • περισσότερες πληροφορίες & προϊόντα...\nΕιδικά μελετημένα να παρέχουν απόλυτη υγιεινή με το μέγιστο δυνατό της απαιτούμενης αποστείρωσης, χάρη στις διπλές πόρτες που διαθέτουν. Ενσωματώνονται στον τοίχο ο οποίος διαχωρίζει το χώρο που συγκεντρώνονται τα άπλυτα, από το χώρο που πλένεται ο ιματισμός. Έτσι διασφαλίζεται ότι δεν έρχονται ποτέ σε επαφή τα μεν με τα δε.\nΑπόλυτη υγιεινή / Αποστείρωση\nΣτιβαρά / Σχεδιασμένα για βαριά χρήση\nΕργονομικά / Αποδοτικά\nΔιατίθενται στην έκδοση: Ηλεκτροθερμαινόμενο, Ατμοθερμαινόμενο, γκαζιού\nIMESA - Σειρά MHW ASEPTIC BARRIERS\nΠλυντήρια PLM - Στεγνωτήρια PES, Χωρητικότητας 6 κιλών\nΜικρές συσκευές Υψηλής Απόδοσης\nΗ σειρά professional είναι ιδανική για τις ανάγκες των επαγγελματιών, οι οποίοι δεν έχουν τον ικανοποιητικό χώρο, αλλά ταυτόχρονα επιθυμούν υψηλή τεχνολογία και άριστα αποτελέσματα.\nIMESA - Πλυντήρια PLM - Στεγνωτήρια PES\nSelf service - Easy wash\nΤο concept EASY WASH καλύπτει πλήρως τα «αυτόματα πλυντήρια» της γειτονιάς με γρήγορα και αποδοτικά αποτελέσματα. Ενώ, ταυτόχρονα δίνει τη δυνατότητα στους υποψήφιους πελάτες να μπορούν να υπολογίζουν το χρόνο και το κόστος που θα έχει η πλύση και το στέγνωμα των ρούχων τους.\nΗ σειρά easy wash της imesa αποτελείται από τα πλυντήρια σειράς LM και τα στεγνωτήρια της σειράς ES\nΕίναι εύχρηστα, λειτουργικά με ειδικά προγράμματα μικρής διάρκειας κύκλων και άριστα στο τελικό αποτέλεσμα.\nΌλα τα μηχανήματα είναι ανθεκτικά, κατασκευασμένα από ανοξείδωτο ατσάλι (INOX 18/10 AISI 304), ικανά να λειτουργούν ασταμάτητα όλο το 24ώρο.\nΔυνατότητα Επιλογής με:\nΜαγνητική κάρτα ή\nΚεντρικό έλεγχο μέσω υπολογιστή\nΒιομηχανικά Πλυντήρια CherryTree, χωρητικότητας 50-200 κιλών\nΟ Βρετανικός Οίκος Cherry Tree διαθέτει ένα ευρύ φάσμα πλυντικών συστημάτων για κοινά επαγγελματικά Laundries μέχρι βαριά βιομηχανική χρήση.\nCHERRY TREE - Σειρά XGQ


Άρης-Ολυμπιακός (19:00,NS2) ·\nHome ΜΠΑΣΚΕΤ Άρης-Ολυμπιακός (19:00,NS2)\nΗ πρωτιά περνάει από το Αλεξάνδρειο. Ο Ολυμπιακός το απόγευμα της Δευτέρας αντιμετωπίζει τον Αρη στη Θεσσαλονίκη για την 24η αγωνιστική της Α1 και θέλει πάση θυσία τη νίκη για να παραμείνει στην πρώτη θέση της βαθμολογίας.\nΟι «ερυθρόλευκοι», που πριν από λίγες ημέρες πέτυχαν μια πολύ σπουδαία νίκη επί της Ρεάλ Μαδρίτης για την Ευρωλίγκα, γνωρίζουν πολύ καλά τις δυσκολίες του παιχνιδιού με τον Αρη και γι’ αυτό έχουν πάει στη συμπρωτεύουσα… ψυλλιασμένοι. Οι παίκτες του Γιάννη Σφαιρόπουλου θα τα δώσουν όλα στο παρκέ για τη νίκη, προκειμένου να κάνουν καθοριστικό βήμα για την κατάκτηση της πρώτης θέσης στην κανονική περίοδο, η οποία παράλληλα θα τους δώσει το απόλυτο πλεονέκτημα στα πλέι οφ.\nΟ Ελληνας τεχνικός βρίσκεται στην ευχάριστη θέση να έχει στη διάθεσή του τόσο τον Ιωάννη Παπαπέτρου όσο και τον Ντάνιελ Χάκετ, οι οποίοι παρότι τραυματίστηκαν στον αγώνα με τη Ρεάλ θα αγωνιστούν κανονικά στο ματς με τον Αρη.\nΟ Ολυμπιακός έχει μάθει να αγωνίζεται με την πλάτη στον τοίχο και πλέον άπαντες στο «ερυθρόλευκο» στρατόπεδο γνωρίζουν πως από εδώ και πέρα οι αγώνες σε Ελλάδα και Ευρωλίγκα είναι δίχως αύριο!


Να επιστρέψει στην κορυφή η Μπάγερν - Onsports.gr\nOnsports Team\t05 Οκτωβρίου 2018, 11:30\nΠΟΔΟΣΦΑΙΡΟ / Μπάγερν Μονάχου\t/ Μπορούσια Μενχενγκλάντμπαχ\t/ Μπορούσια Ντόρτμουντ\t/ Χέρτα Βερολίνου\nΝα επιστρέψει στην κορυφή η Μπάγερν\nΟι Βαυαροί υποδέχονται την επικίνδυνη Γκλάντμπαχ, στο πιο ενδιαφέρον παιχνίδι, της 7ης αγωνιστικής, στην Μπουντεσλίγκα.\nΣτη Γερμανία, είχαν συνηθίσει τα τελευταία χρόνια, το πρωτάθλημα να κρίνεται από… τα πρώτα κρύα, με την Μπάγερν να παίρνει άνετα, διψήφιες διαφορές και να κατακτά τον τίτλο. Το σκηνικό φέτος, δείχνει πως έχει αλλάξει.\nΟι συνεχόμενες γκέλες της ομάδας του Κόβατς, έχουν φέρει στην κορυφή της βαθμολογίας την Ντόρτμουντ και πλέον η Μπάγερν είναι αναγκασμένη να… κυνηγήσει την μεγάλη της αντίπαλο, με αρχή το παιχνίδι του Σαββάτου, με την Γκλάντμπαχ στο «Allianz Arena».\nΟι πρωτοπόροι Βεστφαλοί, από την πλευρά τους, φιλοξενούν την Άουγκσμπουργκ και θέλουν να διατηρηθούν σε τροχιά τίτλο. Τέλος, η ευχάριστη έκπληξη, μέχρι τώρα, του πρωταθλήματος, Χέρτα, που βρίσκεται στην Τρίτη θέση, αντιμετωπίζει εκτός έδρας, την Μάιντζ.\nΑναλυτικά το πρόγραμμα της 7ης αγωνιστικής της Μπουντεσλίγκα:\nΒέρντερ Βρέμης-Βόλφσμπουργκ (21:30)\n14 λεπτά πριν Το Ολυμπιακός-ΠΑΟΚ άρχισε νωρίς: Επίθεση Καραπαπά σε Βιεϊρίνια, απάντηση-τρολάρισμα από Σαββίδη!\n25 λεπτά πριν Η Heineken επίσημος χορηγός μπίρας στο EURO 2020\n38 λεπτά πριν ΠΑΟΚ: Live streaming η ανοιχτή προπόνηση στην Τούμπα (video)\n42 λεπτά πριν Είσαι το Ταίρι μου: Αποκάλυψη! Πρωταγωνίστριες άρχισαν τα χαστούκια μετά τα γυρίσματα (Photos)


Έφτασε τις 7 σερί ήττες και όπως πάει … θα τις εκατοστίσει ! – totalbasket.gr\nΔημοσιεύθηκε στις Τετάρτη, 3 Μαρτίου 2021, 22:51\nΤελείωσε το ματς στην Βιτόρια , με τον Ολυμπιακό να συντρίβεται με 91-66 . Ο Ολυμπιακός πήγε στην Ισπανία , χωρίς διάθεση και επέτρεψε σε μία ομάδα που είναι στα μέτρα του να παίξει… υπερμπάσκετ ! Αν δούμε τα στατιστικά της Μπασκόνια , φαίνεται πως μοίρασε το παιχνίδι φοβερά , προσέφεραν όλοι οι παίκτες και ανάγκασαν τον Ολυμπιακό στην 7η σερί ήττα του .\nΑν εξαιρέσουμε το πρώτο δεκάλεπτο , όπου ο Ολυμπιακός ρόλαρε καλά στην επίθεση (21π.) και κράτησε αρκετά χαμηλά την Μπασκόνια επιθετικά (15π) , σε όλο το υπόλοιπο παιχνίδι δεν μπορούσε να την ακολουθήσει , πλην μίας ύστατης προσπάθειας στο τρίτο δεκάλεπτο να επανέλθει , αλλά ανεπιτυχώς . Το απαράδεκτο δε είναι , ότι στο 4ο δεκάλεπτο οι παίκτες του Ολυμπιακού ήδη είχαν αρχίσει να σκέφτονται πότε να γυρίσουν στον Πειραιά , προσπάθεια 0 . Ο Ολυμπιακός παράτησε το ματς , λες και είναι Βιλερμπάν ή Άλμπα Βερολίνου .\nΤις μάχες σε ριμπάουντ (33-32) , ασσίστ (27-19) , λάθη (16-17) τις έχασε όλες , δίνοντας στην Μπασκόνια 52 εύκολους πόντους από λάθη , αιφνιδιασμούς και επιθετικά ριμπάουντ . Η Μπασκόνια έτσι βγάζει το ψωμάκι της , με ελεύθερο μπάσκετ , τρέξιμο , τρελά σουτάκια , επιθετικά ριμπάουντ . Λίγο τους νοιάζει να παίξουν κάπως πιο σταθερά , βασίζονται στο ισπανικό στυλάκι παιξίματος και αν τους το χαλάσεις αυτό – ενώ έχουν το ταλέντο να παίξουν και αλλιώς – δεν το κάνουν , γιατί δεν το έχουν προπονήσει , δεν θέλουν να το κάνουν . Ο Ολυμπιακός δεν έβγαλε ενέργεια , κάτι που περιμέναμε , αφού έχει πολύ καιρό να το κάνει , δεν έλεγξε τον ρυθμό του παιχνιδιού και αναπόφευκτα έχασε .\nΕπίσης , σήμερα φάνηκαν ξεκάθαρα κάποια πράγματα ακόμα . Παίκτης Χάρισον φέτος δεν υπάρχει , περιμέναμε να προσαρμοστεί , κάναμε υπομονή αλλά πόσο ακόμα; Σε 26′ πήρε 6 σουτ ( θεωρητικά αυτό το παιδί είναι σκόρερ ) και δεν έβαλε ούτε ένα ! Ο άλλος απίστευτος , ο Τζένκινς σήμερα προσέφερε σε 11′ λεπτά 1 ολόκληρη ασσίστ , και αυτόν τον περιμέναμε και κάναμε υπομονή – αποδείχθηκε όμως τραγική επιλογή . Ο Λιβιό είναι τίμιος παίκτης , εργάτης , πάντα εκεί . Σήμερα έπαιξε καλά , αλλά αυτό ήταν μια αναλαμπή . Δυστυχώς δεν παίζει έτσι κάθε φορά και δεν μπορεί να το κάνει , γιατί δεν είναι για αυτό το επίπεδο . Ο Λιβιό αν ήταν στον Προμηθέα για παράδειγμα , θα ήταν απίστευτος , για Ολυμπιακό δεν… Όσο για τον Έλις , σήμερα ήταν για άλλη μια φορά οικονομικός , 6/6 σουτ και 9 ριμπαουντ σε 18′ , όχι και άσχημα . Από τον Δεκέμβριο και μετά – από τότε που άρχισε ο Μάρτιν να παίρνει την κατιούσα – έχει ανέβει πολύ και προσπαθεί να σώσει ότι σώζεται , τράβηξε την ευκαιρία του από τα μαλλιά και μπράβο του .\nΣήμερα είχαμε και ντεμπούτο του Κώστα Κουφού , έδειξε λίγα πράγματα . Στο επόμενο παιχνίδι που είναι στο ΣΕΦ , με τον Ερυθρό Αστέρα , μια ομάδα που θεωρητικά ο Ολυμπιακός την έχει , ίσως δείξει περισσότερα . Ας ελπίσουμε να πάει καλά μεθαύριο και το παιδί και ο Ολυμπιακός και να σπάσει το κάκιστο σερί των 7 ηττών .\nΥ.Γ. Σήμερα ο Σάσα δεν ήταν στην μέρα του , πήρε κάμποσα σουτ και δεν του βγήκαν , όμως ή ποιότητα του είναι αναμφισβήτητη και θα επανέλθει .


@ Θεούλης: Μα τον Τουτατίς....\nΚάποιοι ισχυρίζονται ότι άν γνωρίζεις κάτι, το φοβάσαι λιγότερο ή και καθόλου. Έτσι, ο πάνσοφος δημιουργός [?] μας δίνει την ευκαιρία να γνωρίσουμε από κοντά ένα φαινόμενο που ίσως καταστεί μοιραίο στο μέλλον. Το πέρασμα του αστεροειδή 2007 TU24 πάνω από τα κεφάλια μας.\nΣτο ερώτημα "Και τι (να) κάνουμε τώρα;" ο Από Μηχανής Θεός απαντά:\ni. Κλείνουμε την τηλεόραση και την πετάμε απ' το μπαλκόνι ή στον φωταγωγό [όπου βολεύει τον καθένα], ξεχνόντας μετά βδελυγμίας οτιδήποτε συνδέεται με τις σιχαμερές, εμετικές λέξεις ζαχόπουλος, dvd, μουρουνέλαιο, κουνουπίδι κλπ.\nii. Αλλάζουμε θέση στον καναπέ μας. Πλέον πρέπει να κοιτάει προς το παράθυρο. Αν η εκ του παραθύρου θέα βλέπει την μπουγάδα της γειτόνισσας ή τον ακάλυπτο, τότε ο καναπές θα πρέπει ευσπευσμένα να μεταφερθεί στην ταράτσα. [χαλάλι το κρύο, τσιτώνει το δέρμα και σκοτώνει τα μικρόβια]\niii. Σπεύδουμε στο πλησιέστερο γιουσουρούμ της περιοχής μας (πανηγύρι έστω) και προμηθευόμεθα κυάλια, τηλεφακούς, αστρολάβους, τηλεσκόπια κλπ. Προτιμάμε ως πωλητές τους Ρωσοπόντιους επειδή το εμπόρευμα είναι της παλιάς καλής εποχής του Ψυχρού πολέμου. Ο επιμένων Σοβιετικά, και προς θεού όχι Κινέζικα! [σκάνε στην μούρη οι συσκευές και που λεφτά για μεταμόσχευση προσώπου;]\niv. Είμαστε σχεδόν έτοιμοι. Δεν έχουμε παρά να βουλιάξουμε στον καναπέ, παρέα με ποπ-κορν, nachos, doritos, παστουρμά και λίγο κοκορετσάκι και να περιμένουμε την ατραξιόν την ερχόμενη Τρίτη 29 Ιανουαρίου 2008, στις 07:33 ώρα Ελλάδος!\nΠέρα από την πλάκα, θα πω τα εξής. Όποιος αποδέχεται ότι η πανσέληνος επιδρά πέρα από τα φαινόμενα σχετικά με τις υδάτινες επιφάνειες της γης [παλίρροια], και στην συμπεριφορά/ψυχολογία των ανθρώπων και των ζώων, όποιος παρατηρεί ότι τα ζώα προαισθάνονται φυσικά φαινόμενα και καταστροφές [σεισμοί, ηφαίστεια] και λόγω αυτού λειτουργούν αλλόκοτα, τέλος όποιος έχει υπόψιν του ότι οι εκρήξεις του μάγματος στην επιφάνεια του Ηλίου είναι ικανές μέσω της ενέργειας που εκλύεται να επηρεάσουν τον πλανήτη μας, το κλίμα του, τα όντα που τον κατοικούν... τότε θα πρέπει να αντιμετωπίσουμε το φαινόμενο της έλευσης του αστεροειδούς και το πέρασμά του από την γη, με τον δέοντα σεβασμό και προσοχή! Για όσα συμβαίνουν ήδη, για όσα μελλούμενα έρχονται, για τις πολλές αλλαγές, για τις συγκυρίες, για μας, για την ψυχολογία μας, για τα συναισθήματά μας.... Για το ΜΕΛΛΟΝ, που θα το φτιάξουμε καλύτερο!\nΚαι επειδή η ΖΩΗ είναι μικρή\nγια να είναι βαρετή / θλιβερή / περίπλοκη\nΤο ρίχνουμε και λίγο ΕΞΩ και περνάμε ΚΑΛΑ [είτε με αλκοόλ, είτε χωρίς]\nΑΝΤΕ ΓΕΙΑ ΜΑΣ, μα τον ΤΟΥΤΑΤΙΣ*...!\nΣΣ: Τεουτάτες ή Τουτάτης, θεός της Κελτικής-Γαλατικής μυθολογίας. Ο Ιούλιος Καίσαρας τον θεωρούσε αντίστοιχο των Άρη, Απόλλωνα και Ερμή. Προέρχεται από τη ρίζα τούτα, που σημαίνει "λαός", ήταν ο "πατέρας του λαού". Θεωρείτο ο εθνικός θεός των Γαλατών και ήταν ταυτόχρονα ο πρόγονος και νομοθέτης τους αλλά και ο φρουρός, ο διαιτητής και ο υπερασπιστής των φυλών τους. Αναφέρεται συχνά στα κόμιξ, εκ στόματος Αστερίξ και Οβελίξ.\nvrakas kostas January 27, 2008 at 11:54 AM\nAsteroid TU24 schrammt an der Erde vorbei (Quelle: NASA)\nAsteroid TU24 schrammt an der Erde vorbei (Quelle: NASA) Vergrössern\nΚανενας κινδυνος λοιπον και επισημα!Αυτο προκυπτει απο τα παραπανω!\nΣυμφωνω ομως σε ενα:Η Ζωη μας ειναι τοσο λιγη,για να την ξοδεουμε πινοντας κακης ποιοτητας κρασι!\nη; οπως το λεμε εμεις εδω:\nDas Leben ist zu kurz um schlechten Wein zu trinken!!\nΑΠΟ ΜΗΧΑΝΗΣ ΘΕΟΣ January 27, 2008 at 1:37 PM\nτς τς τς, γαμώτο! Μόλις κατάφερες να σαμποτάρεις την αγωνιώδη μου προσπάθεια να προκαλέσω κύμματα πανικού και αλλοφροσύνης...!\nΊσως σε συγχωρέσω κάποτε!\nΣυμφωνώ με το κρασί απόλυτα! Γι' αυτό κάνε τα κουμάντα σου και στείλε καμιά παρτίδα εκλεκτό Glühwein να πίνουμε στην υγειά σου...!\nvrakas kostas January 27, 2008 at 1:55 PM\nΤωρα θα ακουσεις ..τα χειροτερα!\nΕιναι ιεροσυλια να συγκαταλεγεις το Glühwein στα κρασια!Οτι το χειροτερον!Αντε να πιω για το εθιμο ενα ποτηρακι με μπολικη κανελα εκει γυρω στα Χριστουγεννα που συνηθιζεται στις υπαιθριες αγορες,κι οταν το θερμομετρο δειχνει κατι μειον 15 γκραντ! Αλλοιως ..ουτε με σφαιρες!Φιλε μου, χωρις υπερβολη,μπορω να σου στειλω πολυ καλο κοκκινο κρασι Ισπανικο τυπου Rioja!Ειναι σχεδον η αποκλειστικη μου συντροφια!Και αυτο στην χωρα..της μπυρας!\nΚαλημερες και περιμενω διευθυνση!\nΠριν μας πεσει ο ουρανος..στο κεφαλι!\nΑΠΟ ΜΗΧΑΝΗΣ ΘΕΟΣ January 27, 2008 at 2:12 PM\nΧμμμ... Μετά από μια συζήτηση που είχαμε περί BND & UÇK (!), επέτρεψέ μου να είμαι κάπως διστακτικός... Χαίρομαι που είσαι πλήρως καταρτισμένος πάντως. Την συγκεκριμένη ποικιλία δεν νομίζω ότι την έχω γευτεί, αλλά αν είναι συγγενική με μία αργεντίνικη που είχα δοκιμάσει, τότε είμαστε σε πολύ καλό δρόμο..\ndyosmaraki January 27, 2008 at 4:03 PM\ni.Μα αν κλείσω την TV δεν θα ακούω Πάνια και je t'aime!!!!\nii. Νάξερες τι βρωμόκρυο κάνει στην ταράτσα μου και πόσο ψηλά είναι...Καμιά άλλη λύση πιο βολική δεν υπάρχει?\niii. Διαθέτω φακό και σφυρίχτρα από τους τελευταίους σεισμούς. Αγαπώ εκτός από το κοκορέτσι και τα πατατάκια Τsakiris... Δεν αρκούν εεε??\nΜα τη βραδιά τση Τρίτης\nθε να τη βγάλουμε με κρασί τση Κρήτης. Τι κι αν ο ουρανός μας μας πέσει στο κεφάλι?\nΕμάς θε να χαιρόμαστε του κεφιού μας την παραζάλη....\nΚαλό απόγευμα ...Θεέ....\nEquilibrium January 27, 2008 at 6:08 PM\nΑααα είχες κέφια εσύ προχτές και ξέφυγες! :PPPPPP\n(έτσι έτσι να μη νιώθω μόνος μου με τις αιγυπτιακές παπαριές)\nΑΠΟ ΜΗΧΑΝΗΣ ΘΕΟΣ January 27, 2008 at 10:12 PM\ni. βας βας..\nii. σκαρφαλωμένη σε δέντρο ψηλό, ντυμένη σαν κρεμμύδι και καλυμένη με προβιά δασύτριχου αμνοεριφίου\niii. εγκρίνω κρασί, αλλά θα γίνει το πρωί, οπότε ίσως πέσει και καμιά απόλυση εκείνη την ημέρα..\nΔεν ξέρω αν παρακολούθησες αυτές τις ημέρες το φεγγάρι, αλλά είχε μια πολύ παράξενη γοητεία.. Έβγαζε έναν όμορφο ακαταμάχητο κίνδυνο..\nΚαι συ Πανσέληνη.. Λες;\nΑΠΟ ΜΗΧΑΝΗΣ ΘΕΟΣ January 27, 2008 at 10:15 PM\nΑγαπητέ Εκιχαόν.... χμμμ...\nX-MAN January 28, 2008 at 8:20 AM\nΚαλά να είναι ο ουρανός.Φαντάσου να είναι κατασκοπευτικός δορυφόρος made in USA, που διαβάζω οτι κινείται ανεξέλεγκτα.(Τελικά αυτοί οι άνθρωποι κάτι σωστό δεν μπορούν να κάνουν;Εχουμε τον νού μας στις επίγειες μακακίες τους θα πρέπει να ανησυχούμε και για τις διαστημικές;)Aβε Καίσαρα!!\nSurrealist January 28, 2008 at 9:08 AM\nΔιάβασα πολύ προσεκτικά το κείμενο της ανάρτησής σου και έχω να παρατηρήσω τα εξής:\n1. Αυτοί είναι το αριστοτεχνικό χιούμορ, η καυστική ειρωνεία που απλώς σε κάνει να χαμογελάς και να κοιτάς τα έσω και να λες μήπως και... α μπα!\n2. ΣΗΜΑΝΤΙΚΟ διέκρινα τον Από Μηχανής Θεό σε δικές του στιγμές... όλες οι εικόνες ζωντανές (επικοινωνία επιτευχθείς), καλό είναι να είμαστε περιγραφική, όταν η διήγηση είναι τόσο σαφής με μία μοναδικότητα τακτικής συνέπειας στο λόγο και με τον λόγο να αναφέρεται σε τρίτο πρόσωπο.\n3. Τα φαινόμενα αυτά τα εξετάζουν ειδικοί κατά καιρούς μας προμηθεύουν με απόψεις... διότι τα φαινόμενα αυτά συμβαίνουν κάθε μέρα και είναι ορατά πολλή αργότερα στο :}\n4. Περί λοιπών, φεγγαροαστεροαυτόφωτων έμψυχων κ.τ.λ. η επιρροή θεωρείτε δεδομένη, έχει αποδειχθεί πανποικιλοτρόπως...\n5. Αστερίξ και Οβελίξ, αγαπημένοι...\n6. Οι πηγές σου εξαιρετικές\n7. Να μην πω και μία Καλημέρα...\nPenthesila January 28, 2008 at 9:48 AM\nΚαλημερα Θεε δε εχω καμια αντιρρηση να περασει....Αρκει μη μεινει μερες και δε εχω χρονο για φιλοξενουμενους!!!\ndyosmaraki January 28, 2008 at 3:11 PM\nΚάθε βράδυ παρακολουθώ και συνομιλώ με το φεγγάρι\n(ως δυοσμαράκι,φεγγαρόφωτη και ειδικά "πανσέληνη")\nΠράγματι έχεις δίκιο πως έβγαζε έναν όμορφο κίνδυνο.\nΚαι καθώς λέει το άσμα "Μάρτυρας θα είναι το φεγγάρι", ο βασιλικός από τη γλάστρα και στη γη θα πέσουν τ΄'αστρα....\nΛαλαλα (το Κρητικό κρασί βλέπεις...)\nkat. January 28, 2008 at 7:43 PM\nα.. πολύ ωραία τα γράφεις!\nΑΠΟ ΜΗΧΑΝΗΣ ΘΕΟΣ January 28, 2008 at 9:15 PM\nΦίλε x-man, δεν θα διαφωνήσω μαζί σου, απορώντας με τον εαυτό μου παράλληλα σχετικά με το πόση εκτίμηση έτρεφα για την Αμερική και τον πολιτισμό της [δεκαετία του '80], και πόσο πολύ όλο αυτό έχει διαφοροποιηθεί μέχρι σήμερα. Ίσως να φταίει ο ψυχρός πόλεμος τότε. Αλλά μάλλον ήταν το γεγονός ότι την δεκαετία του '80 πήγαινα δημοτικό... Χεχεχε, την καλησπέρα μου με καλή-περιπαικτική διάθεση!\nΑΠΟ ΜΗΧΑΝΗΣ ΘΕΟΣ January 28, 2008 at 9:25 PM\nΣτο άκουσμα των συγκεκριμένων λέξεων, με τις καλές προθέσεις και την έμπρακτη εκτίμηση, θα έριχνα ένα χαμόγελο αλήθειας.. Αφήνοντας την σιωπή και το βλέμμα να μιλήσουν. Έμπρακτα και πάλι.\nΝα ένα πολύ αρνητικό σημείο του internet αγαπητή Surrealist, και το ευχαριστώ φαίνεται λίγο.\nΑΠΟ ΜΗΧΑΝΗΣ ΘΕΟΣ January 28, 2008 at 9:34 PM\nPenthesila, λες ο κοσμικός μουσαφίρης να κατσικωθεί για τα καλά και να κάνει αρμένικη βίζιτα;;; Χεχεχεχε!!!!!!\nΠροσωπικά, όσο μα όσο μπορώ σέβομαι και παρατηρώ τέτοια φαινόμενα. Τα της φύσεως εν γένει που μας περιβάλλουν και μας ολοκληρώνουν ως είδος. Την παλίρροια, το ηλιοβασίλεμα, την σελήνη. Για παράδειγμα, η πανέμορφη σελήνη που είχαμε πριν λίγες μέρες ήταν διαφορετική. Καθώς γέμιζε, δεν κοιτούσε δεξιά όπως η ημισέληνος στις σημαίες των μουσουλμανικών χωρών. Κοιτούσε προς τα πάνω.. Δεν γνωρίζω τι λέει η παραφιλολογία των φαινομένων αυτών, προσπαθώ όμως να δω τι λέει η λογική μου και το ένστικτο. Γνωρίζοντας καλύτερα τον κόσμο που με περιβάλλει, γνωρίζοντας τον εαυτό μου.\nΑΠΟ ΜΗΧΑΝΗΣ ΘΕΟΣ January 28, 2008 at 9:43 PM\nΦεγγαρόφωτη, "σκέψου τι όμορφη που θα'σαι με το φεγγάρι στα μαλλιά.." έλεγε κάποτε ο Πουλόπουλος.\nΣκέψου πως ένιωσα πριν από 2 μήνες, όταν ξημερώματα έκοβα βόλτες στην βεράντα, καπνίζοντας, και εκεί που χάζευα τον ουρανό και τα πέρα από αυτόν, είδα ένα αστέρι να πέφτει... Πρώτη φορά στα 22 χρόνια που μένω σε αυτό το σπίτι. Ελπίζω όχι η τελευταία!\nΑΠΟ ΜΗΧΑΝΗΣ ΘΕΟΣ January 28, 2008 at 9:45 PM\nKat., αααα, πρέπει να με δεις λίγο πριν και κυρίως λίγο αφού πατήσω το κουμπί ¨ΔΗΜΟΣΙΕΥΣΗ¨.... χαχαχα, χάνεις!!!\nvrakas kostas January 29, 2008 at 6:36 PM\nΕγω παντως αιαθανομουν το κεφαλι μου, τοσο βαρυ σημερα το πρωι!\nΕνημερωσε με σε παρακαλω, αν ηταν απο τον ουρανο που μου την επεσε στο κεφαλι,η; απο την χθεσινοβραδυνη βοτκα!!!\ndyosmaraki January 29, 2008 at 6:39 PM\nΕκείνο το βράδυ πριν από 2 μήνες που είδες το αστέρι να πέφτει πρόλαβες τουλάχιστον να κάνεις μιαν ευχή?\nΑΠΟ ΜΗΧΑΝΗΣ ΘΕΟΣ January 29, 2008 at 9:06 PM\nΣπέρααααα! Είναι απλών μαθηματικών αγαπητέ! Και εξηγούμαι:\n1αστεροειδής που πέρασε ξυστά + 1 δορυφόρος που θα συγκρουστεί κάπως, κάπου, κάποτε + 1 μπουκάλι βοτκα που κόβω ότι κατέβασες = 3.........\nΠιάσαμε τα 3 του καράμπελα λοιπόν, ικανά να προκαλέσουν πονοκεφάλους, ιστορίες, ζημιές και αμαρτίες..! Άσε, έχω υπάρξει ομοιοπαθής [όχι αστερόπληκτος, ξεκόλλα...!!! :))]\nΑΠΟ ΜΗΧΑΝΗΣ ΘΕΟΣ January 29, 2008 at 9:12 PM\nDyosmaraki, ξέρεις ότι το σκέφτηκα σχεδόν αμέσως; Και για άλλη μια φορά ήρθε αυτό το κενό στο μυαλό μου. Ίσως γιατί από τα καθημερινά/τετριμμένα πο΄τε δεν θέλησα κάτι τόσο, ώστε να το κάνω ευχή, κάτι μικρό, συγκεκριμένο, χειροπιαστό, βραχυπρόθεσμο. Νομίζω οτι στο τέλος εύχομαι κάτι δικά μου πραγματάκια, που δύσκολα περιγράφονται με λέξεις..\nAnonymous February 17, 2008 at 4:16 PM\nO TOYTATHS ΠΙΣΤΕΥΩ ΟΤΙ ΕΙΝΑΙ Ο ΛΑΤΙΝΙΚΟΣ-ΡΩΜΑΙΚΟΣ ΖΕΥΣ ΑΜΥΝΤΩΡ (JUPITER TUTATOR)\nΑπό Μηχανής Θεός February 17, 2008 at 4:30 PM\nΠολύ πιθανόν αγαπητέ Ανώνυμε. Ας μην ξεχνάμε οτι οι Έλληνες είχαν φροντίσει να εξερευνήσουν σχεδόν ολόκληρο τον τότε γνωστό κόσμο, ενδεχομένως και πέραν αυτού. Καταφέρνοντας μέσω του εμπορίου και της καλλιέργιας της οποίας ήταν φορείς, να αλληλεπιδράσουν με τους αλλοεθνείς. Άλλωστε η σημερινή Μασσαλία, το Μονακό [Μονοίκος], η Βαρκελώνη και η Βαλένθια ήταν μερικές από τις δεκάδες αποικίες των προγόνων μας. Αποικίες αρκετά πλησίον του κέντρου δράσης των Κελτών / Γαλατών. Συμπερασματικά πολύ βάσιμη η κρίση σου, απλά ψάχνοντας στις πηγές όταν έγραφα το συγκεκριμένο κείμενο, δεν μπόρεσα να βρώ κάποια που να στηρίζει διεξοδικά τα παραπάνω.\nΣ'ευχαριστώ πολύ, την καλησπέρα μου


Απολογούνται οι «εγκέφαλοι» του κυκλώματος διακίνησης ναρκωτικών και δύο αστυνομικοί\nΠρώτη καταχώρηση: Παρασκευή, 4 Ιανουαρίου 2013, 12:29\nΑνάμεσα στους εννέα συλληφθέντες που θα λογοδοτήσουν κατά τη διάρκεια της ημέρας ενώπιον της Δ' ειδικής ανακρίτριας Θεσσαλονίκης είναι οι δύο Αλβανοί, οι οποίοι φέρονται ως «εγκέφαλοι» του κυκλώματος, καθώς και δύο αστυνομικοί, ο προϊστάμενος του Τμήματος Δίωξης Ναρκωτικών Βόλου και ο αρχιφύλακας της Διεύθυνσης Αλλοδαπών Θεσσαλονίκης.\nΚατά τη μεταγωγή τους στα δικαστήρια της Θεσσαλονίκης, νωρίτερα το πρωί, συγκεντρώθηκαν συνάδελφοι των δύο συλληφθέντων αστυνομικών έξω από το δικαστικό μέγαρο, προκειμένου να τους εκφράσουν την αλληλεγγύη τους. Μάλιστα, αποδοκίμασαν τους αστυνομικούς του Μεταγωγών που συνόδευαν τους συλληφθέντες στο γραφείο της ανακρίτριας.\nΟι κατηγορούμενοι πέρασαν το κατώφλι του γραφείου της Δ΄ ειδικής ανακρίτριας, προκειμένου να απολογηθούν στις 10.50. Οι απολογίες τους αναμένεται να ολοκληρωθούν αργά το βράδυ, οπότε η ανακρίτρια και η εισαγγελέας θα αποφασίσουν για την προφυλάκισή τους ή όχι.\nΓια την υπόθεση έχουν προφυλακιστεί μέχρι στιγμής 14 κατηγορούμενοι, μεταξύ των οποίων είναι ο αρχιφύλακας της Ασφάλειας Αγρινίου, ενώ άλλοι 12 αφέθηκαν ελεύθεροι με περιοριστικούς όρους. Κατά τη γιγαντιαία αστυνομική επιχείρηση εξάρθρωσης του κυκλώματος συνελήφθησαν σε Θεσσαλονίκη, Βόλο και Αγρίνιο συνολικά 35 άτομα.\nΔιαβάστε επίσης: Προφυλακίστηκε ο αρχιφύλακας της Ασφ. Αγρινίου και άλλοι πέντε για την υπόθεση ναρκωτικών, Πρώτη καταχώρηση: Πέμπτη, 3 Ιανουαρίου 2013, 23:18\nΤελευταία ενημέρωση: Παρασκευή, 4 Ιανουαρίου 2013, 13:25